كۆمه‌ڵه‌ی مافی مرۆڤی کوردستان » کڕێکانی چاندن و پیشە (کشت و صنعت) لە سەرمای ڕێبەندان لە مانگرتندان.\nبە پێی هەواڵی گەیشتوو بە کۆمەڵەی مافی مرۆڤی کوردستان کرێکارانی چاندن و پیشەی مهاباد ۲۸ ڕۆژە کە لە بەرابەری درگای ئەم کارخانەدا ڕەشماڵیان هەڵداوە و درێژە بە ناڕەزایی خۆیان دەدەن.\nیەک لە کرێکاران بە کۆمەڵەی مافی مرۆڤی کوردستانی ڕاگەیاند ؛ کە بە هۆی سەرمای لە ڕادەبەدەر ئاگریان کردوەتەوە و بەردەوام چل بۆ پەنجا کەس لە مانگردتندان و لە چادرگەەلدا ئامادە دەبن. لە درێژەیدا دەڵێت : لە مانگی جۆزەردانی ۱۳۹٤ تەنها هندێک پارەیان وەرگرتوە و مووچەیان پێنەدراوە.\nکۆمپانیایی(مجتمع) کشت و پیشەی مهاباد گەورەترین کۆمپانیایی بەشی کشت وکاڵ لە باکووری ڕۆژئاوایی ئێران پێش لە شۆڕشی گەلانی ئێران ، کە بریتیە لە دەیان هەکتار زەوی و مەزرا، بەناگەل و کەرەسەگەلی پێویست بۆ ئاژەڵداری، کۆشتارگەی ئاژەڵ ، ساردخانە و ساڵۆنگەلی بەرهەم هێنانی مریشک، و بەشگەلی جۆراوجۆری دیکەی بەر هەم هێنان .\nلە جۆزەردانی ساڵی ۱۳۸۹ بە ئامادە بوونی پتر لە ٥۰ کەس لە بەرپرسانی دەوڵەتی و بە پەڕوپاگەندەیەکی زۆرەوە ئەم ناوەندە لە لایەن دەوڵەتەوە ڕادەستی بەشی تایبەت(بخش خصوصی) کرا. که له ڕۆژنامەگەلی ئێران دا ئەو کات دەیان نوسی کە گەورەترین کۆمپانیایی(مجتمع) چاندن و پیشە لە باکووری ڕۆژئاوای ئێران هاوکات لە گەڵ ڕۆژی جەهادی سازەندەگی لە شاری مهاباد ساز کرا و ئەم دەڤەرە لە بێکاری ڕزگار دەکات.\nبەرپرسانی نوێ بە بیانوی پەرەپێدانی ئەم کۆمپانیا، لە بانکە حکومیەکانی قەرزگەلی(وام) زۆریان وەرگرت مەخابن هیچ گۆڕانکاریەک ڕووی نەدا و وام گەلی وەرگیراو بۆ ئەم کۆمپانیایە خەرج نەکرا ، و تەنانەت قستی (اقساط) بانک گەلیش نەدرایەوە.\nلە ئێستادا کرێکارانی مهابادی کەمتر لە ٦۰ کرێکارن ، و لە ناوەڕۆکدا دەتوانین بڵێن کە تەنها ناوەندی بەرهەم هێنانی کشت و پیشەی دەوڵەتی کە بۆ شارۆمەندانی ئەم دەڤەرە سەرچاوەیەکی ئابوری بوو ، بوو بە قۆربانی سیاسەتەکانی کۆماری ئیسلامی ئێران کە سیاسەتی هەژار کردن و هەژار ڕاگرتنی شارۆمەندانی ڕۆژهەڵاتی کوردستانە و کڕێکارانی ئەم ناوەندە بێکار و لە ئیش دەرکراون .\nئەم ناوەندە ٤٥ ملیارد تمەن قەرزدارە و پتر لە ٥ ملیارد تمەن قەرزداری کرێکاران و کارگەگەلی بەرهەم هێنانی مریشکە لەم ناووچەدا. کرێکارانی ۱۸ مانگە مووچەیان وەرنەگرتوە . کرێکاران بۆ وەرگرتنی مووچە و مافی خۆیان لە جۆزەردانی ئەمساڵ تا ئێستا چەندین جار ناڕەزاییان دەربڕیوە و مانیان گرتوە ،جێگای ئاماژەیە کە دەیان کەس لە خاوەن کارگەکەلی بەرهم هێنانی مریشکیش هاوڕی لە گەڵ کرێکاران لە مانگرتندان .


ماڵپەری فیردەوس | جیاوازی چییە لە نێوان کتابی فریشتە و کتابی لوح المحفوظ ؟\nسەردێری پرسیار:جیاوازی چییە لە نێوان کتابی فریشتە و کتابی لوح المحفوظ ؟\nبەرواری دانان :2018-09-28 کۆدی پرسیار:68\nپرسیار // جیاوازی چییە لە نێوان کتابی فریشتە و کتابی لوح المحفوظ ؟\nوەلام // زانایان دەلێن دوو کتاب ھەیە :\nلوح المحفوظ / کتابێکە ھەموو شتێکی تێدا نووسراوە پێش دروست کردنی ئاسمان و زەوی ، وە گۆڕانکاری بەسەری دا ناھێت ، وە کەسیش زانستی پێی نییە ئیلا خوای گەورە نەبێت .\nکتابی فریشتە / ئەمەیان دوو جۆرە :\n(١) الكتابة العمرية : کاتێک مناڵ دەبێتە پارچە گۆشت و ڕوحی بە بەردا دەکرێت ، دەنووسرێت نیرینەیە یان مێینە یە وە تەمەن و رزق و ڕۆزی و خەلکی بەھەشتە یان دۆزەخە ھەموو دەنووسرێت لەو کاتە ، بەلگە :\n(أ) عن عبد الله بن مسعود: " حَدَّثَنَا رَسُولُ اللَّهِ صَلَّى اللَّهُ عَلَيْهِ وَسَلَّمَ وَهُوَ الصَّادِقُ الْمَصْدُوقُ : (( إِنَّ أَحَدَكُمْ يُجْمَعُ خَلْقُهُ فِي بَطْنِ أُمِّهِ أَرْبَعِينَ يَوْمًا ، ثُمَّ يَكُونُ فِي ذَلِكَ عَلَقَةً مِثْلَ ذَلِكَ ، ثُمَّ يَكُونُ فِي ذَلِكَ مُضْغَةً مِثْلَ ذَلِكَ ، ثُمَّ يُرْسَلُ الْمَلَكُ فَيَنْفُخُ فِيهِ الرُّوحَ وَيُؤْمَرُ بِأَرْبَعِ كَلِمَاتٍ : بِكَتْبِ رِزْقِهِ ، وَأَجَلِهِ ، وَعَمَلِهِ ، وَشَقِيٌّ أَوْ سَعِيدٌ )) رواه البخاري (3208) ، ومسلم (2643).\n(ب) وعن أنس بن مالك رضى الله عنه عن النبي صلى الله عليه وسلم قال: (( وَكَّلَ اللَّهُ بِالرَّحِمِ مَلَكًا فَيَقُولُ أَيْ رَبِّ نُطْفَةٌ أَيْ رَبِّ عَلَقَةٌ أَيْ رَبِّ مُضْغَةٌ فَإِذَا أَرَادَ اللَّهُ أَنْ يَقْضِيَ خَلْقَهَا قَالَ أَيْ رَبِّ أَذَكَرٌ أَمْ أُنْثَى أَشَقِيٌّ أَمْ سَعِيدٌ فَمَا الرِّزْقُ فَمَا الْأَجَلُ فَيُكْتَبُ كَذَلِكَ فِي بَطْنِ أُمِّهِ )) رواه البخاري (6595) ، ومسلم (2646).\n(٢) الكتابة الحولية : قەدەری سالانە مرۆڤە لە شەوی قەدر دەنووسرێت ، بەلگە :\n(أ) خوای گەورە دەفەرمووێت : (( حم (1) وَالْكِتَابِ الْمُبِينِ (2) إِنَّا أَنْزَلْنَاهُ فِي لَيْلَةٍ مُبَارَكَةٍ إِنَّا كُنَّا مُنْذِرِينَ (3) فِيهَا يُفْرَقُ كُلُّ أَمْرٍ حَكِيمٍ (4) أَمْرًا مِنْ عِنْدِنَا إِنَّا كُنَّا مُرْسِلِينَ )) الدخان/1-5 .\nابن تیمییە ڕەحمەتی خوای لێ بێت دەفەرمووێت : (( رزق دوو جـــــــــــۆرە :\nیەکەمیان / ئەوەی خوای گەورە دەزانێت و رزقی پێی دەدات ئەمەیان ناگۆڕدرێت .\nدووەمیان / ئەوەی نووسراوە و پیشانی فریشتە دراوە و دەزانن ئەوە زیاد دەبێت و کەم دەبێت بە گوێرەی سەبەب ، چونکە بەندە خوای گەورە فەرمان بە فریشتە دەکات ڕزقیان بنووسێت ، ئەگەر پەیوەندی خزمایەتی گەیاند ئەوا بۆی زیاد دەبێت ، ھەروەک فەرموودە ھاتووە پێغەمبەر سەلامی خوای لێ بێت دەفەرمووێت : " مَن سرَّه أن يبسط له في رزقه ويُنسأ له في أثره فليصِل رحِمه " .... )) "مجموع الفتاوى " ( 8 / 540 ، 541 ) .


Friday, 10.30.2015, 4:12\nلە 3/8/2014دا چەتەکانی دەوڵەتی ئیسلام(داعش) بەبێ شەڕ و تەقە دەستیان بەسەر تەواوی ئەو ناوچانەی ژێر دەسەڵاتی پارتی دیموکراتی کوردستاندا گرت کە لە چوارچێوەی مادەی 140دایە و ڕووبەرەکەی نزیک بە چارەکێکی باشووری کوردستانە کە دەیان شار و شارۆچکە و زیاتر لە هەزار گوند لە خۆ دەگرێت .\nبەشێک لەو شار و شارۆچکانەش بریتین لە شەنگال ، تەلەعفەر، کەسک، تلکێف ، قۆش، حەمدانیە ، باشیقە، بەحزانی، بەرتەڵە، خازر، قەرەقۆش، نەمرود، مەخمور، گوێر ،...هتد . کە لەم نەخشەیەدا بە ڕەنگی شین دیاری کراوە :-\nدەست بەسەردا گرتنی ئەو ناوچە بەرفرەوانە بەبێ شەڕ، هیچ پاساوێک هەڵناگرێت بە غەیری ڕێک کەوتنێکی ژێر بە ژێر و تەسلیمکردنی ئەو ناوچانە بە دەوڵەتی ئیسلام(داعش) . بڕوانە ئەم لینکەی خوارەوە :-\nزۆر هۆکار هەبوون بۆ ئەو تەسلیمکاریانە ، کە گرنگترینیان بریتیبوون لە :\n1-ل زۆرینەی پێکهاتەی ئەو ناوچانە ئێزدین و بە دوای ئەوانیشدا مەسیحی و کەمینەیەکیش لە ئیسلامی شیعە و سونەن ، کە بە شێوەیەکی گشتی سیاسەتەکانی بارزانی و پارتیان بۆ قبوڵ نەدەکرا .\n2-ل وەک کۆمەک کردنێک بە چەتەکانی دەوڵەتی ئیسلام(داعش) ، تاکو بتوانن لە گشت لایەکەوە گەمارۆی کانتۆنەکانی ڕۆژاوای کوردستان بدەن و کۆتایی بە دەستکەوتەکانی ڕۆژاوای کوردستان بهێنن .\n3-ل تاکو ببێتە هۆکارێک بۆ داڕمانی ورەی کوردان بە گشتی و هێزەکانی یەکێتی نیشتمانی کوردستان بە تایبەتی و لەو ڕێگەیەوە بتوانن هێزەکانی یەکێتی تەسلیم بە ویستەکانی بارزانی بکەن و بۆ هەتا هەتایە کۆتاییان پێ بهێنن .\n4-ل بۆ ئەوەی بە بیانووی ڕەشەکوژیەکانی داعشەوە ، پارتی بتوانێت جیهان لە خشتە ببات و زۆرترین هاوکاری مادی لە دەوڵەتانی جیهان وەربگرێت .\n5-ل بۆ بێ دەنگکردنی حکومەتی عێراق بەرامبەر بە گرێبەستی پەنجا ساڵەی بارزانی و تورکیا بەرامبەر بە تاڵان بردنی نەوتی کوردستان و ڕێگەیان بدرێت بەبێ هیچ گرفتێک نەوتی هەرێم تاڵانفرۆش بکەن .\nئەی بۆچی شەنگال !!؟؟\nسەرسوڕمان ئەوەیە کە پارتی بە تەواوەتی ئەو ناوچە بەرفرەوانەی فەرامۆش کردووە و تەنها ناوچەیەک کە هێزی بۆ کۆدەکاتەوە بریتییە لە شەنگال . هیچ گومانێکی تێدا نییە کە هێز کۆکردنەوەی پارتی بۆ ڕزگارکردنی شەنگال نییە ، چونکە ئەگەر مەبەست لە ڕزگارکردن بوویایە ئەوا یەکەم جار تەسلیم بە داعشی نەدەکرد ، یان لانی کەم سەرەتا هەوڵی ڕزگارکردنی سەرجەم ناوچەکانی دیکەی دەدا کە لە هەردوو شاری دهۆک و هەولێرەوە نزیکن و بەسەر ئەو هەموو شار و شارۆچکانەدا بازی نەدەدا بۆ شەنگالێک کە سەدان کیلۆمەتر دووری هەولێر و دهۆکە .\nهۆکارەکەشی تەنها بۆ ئەوە دەگەڕێتەوە تاکو ڕێگر بێت لە ڕزگارکردنی شەنگال لە لایەن گەریلاکانی هەپەگە و شەرڤانانی یەپەگە و یەپەژەوە .\nخۆ ئەگەر بێتو گەریلا و شەرڤانان لە ناوچەکەدا نەبوونایە ئەوا هیچ کاتێک پارتی و بارزانی ئامادە نەدەبوون کە جارێکی دیکە هەم ڕوو لە شەنگال بکەنەوە و هەم وەک شارێکی کوردستانیش باسیان لێوە بکردایە ، بەڵکو وەک سەرجەم شار و ناوچە تەسلیمکراوەکانی دیکە فەرامۆشیان دەکرد بۆ ژێر ڕەحمەتی چەتەکانی دەوڵەتی ئیسلام(داعش) .\nلێرەدا پێویستە لە بارزانی بپرسین ، ئایا ئەگەر مەبەستتان لە ڕێگریکردن لە ڕزگارکردنی شەنگال نییە ، ئەی بۆچی بە هیچ شێوەیەک هەوڵی ڕزگارکردنی باقی ناوچەکانی دیکە نادەن ؟ یاخود بۆچی هێز بۆ ناوچەکانی مەندەلی و زەرباتیە و بەدرە نانێرن و بیانگێڕنەوە سەر هەرێمی کوردستان ؟\nبریا هێندەی بارزانی هانا بۆ دوژمن و داگیرکەرانی کوردستان دەبات . لانی کەم ئەگەر هەر هاناشی بۆ لایەنە کوردیەکان نەدەبرد هێندە نەبوویایە بە دوژمنێکی سەرسەختیان !\nبریا هێندەی پارتی لە هەوڵی چاو سورکردنەوەدایە دژ بە کوردان ، لانی کەم هێندە تەسلیمکار بە دوژمن و داگیرکەرانی کوردستان نەبوویایە !\nبریا هێندەی بارزانی لە پیلانگێڕی دژ بە دەستکەوتەکانی کورداندایە ، لانی کەم هێندە لە هەوڵی کۆمەک کردن بە داگیرکەرانی کوردستاندا نەبوویایە !\nبریا هێندەی بارزانی بە گوتە باس لە کوردایەتی دەکات ، لانی کەم بە کردەوە هێندە دژ بە بوونی کوردان نەبوویایە .\nبۆ زانیاری زیاتر تەماسای ئەو ڤیدیۆیەی سەرەوە بکە، یان بڕوانە ئەم لینکەی خوارەوە :-\nئەرشیفی (جەلال چوارتایی)ی نووسەر\nداگیرکەر نابێتە ڕزگارکەر بەڵکو دەبێتە کۆیلەکەر\nدوو دیکتاتۆری هاوشێوە\nمنیش دەڵێم " کەس بەدیلی مەسعود بارزانی نییە"


فراكسیۆنی كۆمه‌ڵ: سورین لەسەر پرساندنی سه‌رۆكی حكومه‌ت‌و جێگره‌كه‌ی‌و وه‌زیری دارایی - هيوای کۆرد\nHome » هەواڵ » کوردستانی » فراكسیۆنی كۆمه‌ڵ: سورین لەسەر پرساندنی سه‌رۆكی حكومه‌ت‌و جێگره‌كه‌ی‌و وه‌زیری دارایی\nin کوردستانی, هەواڵ 09/27/2020\t0\nعه‌بدولستار مه‌جید، سه‌رۆكی فراكسیۆنی كۆمه‌ڵی ئیسلامی له‌په‌رله‌مانی كوردستان ده‌ڵێت، سه‌رۆكی حكومه‌ت‌و جێگره‌كه‌ی‌و وه‌زیری دارایی بێن یان نەیەن بۆ په‌رله‌مان، ئه‌وان لەسەر بابەتی پرساندنه‌كه‌یان سورن.\nعه‌بدولستار مه‌جید له‌ڕونكردنه‌وه‌یه‌كدا ڕایگه‌یاندووه، هاتنی سەرۆکی حکومەت (لەسەر داوای خۆی) هیچ پەیوەندی بەبابەتی پرساندنیەوە نیەو دو بابەتی جیان، بەڕێزیان بەپێی پەیڕەوی ناوخۆ دەتوانن داوای دانیشتنی پەرلەمان بکەن بۆ میوانداری‌و خستنەڕوی هەندێ شتی تایبەت کە خۆی دەیەوێت، بەڵام یاداشتی 23 پەرلەمانتارەکە بۆ پرساندنی سەرۆک‌و جێگری سەرۆک‌و وەزیری دارایی حکومەتی هەرێم وەک خۆی دەمێنێتەوە”.\nناوبراو ئاماژه بۆ ئه‌وه‌ش ده‌كات كه ئەمڕۆ بەفەرمیی یاداشتی 23 پەرلەمانتارەکە ئاراستەی سەرۆکی پەرلەمان كراوه بۆ ڕێکخستنی کۆبونەوەیەکی تایبەت‌و بانگهێشتکردنی ئەو بەڕێزانەی داواکراون‌و دواتر پرساندنیان.\nسه‌رۆكی فراكسیۆنی كۆمه‌ڵ جه‌ختده‌كاته‌وه، “بەڕێزان لەحکومەت بێن یان نەیەن، ئێمە لەسەر بابەتی پرساندن سورین‌و پێویستە یاسا مەجرای خۆی وەربگرێت بەپێی پەیڕەوی ناوخۆی پەرلەمانی کوردستان.”\nبڕیارە لەچەند رۆژی داهاتودا، لەسەر داوای مەسرور بارزانی سەرۆکی حکومەتی هەرێمی کوردستان، پەرلەمانی کوردستان دانیشتنێکی تایبەت رێكبخات، کە تێیدا سەرۆکی حکومەت لەسەر جێبەجێکردنی كارنامەی چاکسازیی کابینەی نۆیەم، رێڕەوی گفتوگۆکان لەگەڵ حکومەتی فیدراڵی، شیکردنەوەی دۆخی دارایی‌و تەندروستی ئێستای هەرێمی کوردستان و لێکەوتەکانی تەشەنەکردنی ڤایرۆسی کۆرۆنا، وتارێك پێشکەش دەکات.\nپەرلەمانی کوردستان حکومەتی هەرێم كۆمه‌ڵ کۆرۆنا هەرێمی کوردستان\t2020-09-27\nTagged with: پەرلەمانی کوردستان حکومەتی هەرێم كۆمه‌ڵ کۆرۆنا هەرێمی کوردستان\nرۆژئاڤای کوردستان ؛238 توشبوی نوێی کۆرۆنا تۆمارکرا


31ی ئاب‌و 16ی ئۆكتۆبەر\nهێزە كوردییەكان رۆژو مانگ بۆ یەكتری دەژمێرن\n2244 جار خوێندراوه‌ته‌وه\nناكۆكییەكانی نێوان بەغداو هەرێم دەرگای ناكۆكییەكی تری لەناو كوردستاندا كردەوە، كە رەنگە سەر بكێشێت بۆ پەرتەوازەیی زیاترو قووڵبوونەوەی گرفتەكان.\nئێستا بەنزیكەیی هەموو لایەنە سیاسییەكانی كوردستان دەزانن ئەو هەنگاوانەی لەرابردوودا هەڵیانهێناوە هەمووی شكستی هێناوە، بەڵام هیچ یەكێكیان راستەوخۆ دان بەو راستییەدا نانێت‌و دەستە چەورەكە بەیەكتری دەسڕن، ئەم جۆرە نوشوستانەش دەكەنە بۆنەیەك بۆ ئەوەی برینە كۆن‌و نوێیەكان بكولێننەوە.\nكاتێك رۆژی 16ی ئەم مانگە سوپای عێراق‌و حەشدی شەعبی‌و پۆلیسی فیدراڵی ئۆپەراسیۆنێكیان بۆ سەر كەركوك دەستپێكردو پێشمەرگە بێ هیچ بەرگرییەكی ئەوتۆ لەو پارێزگایە كشایەوە، زۆربەی بەرپرسانی پارتی دیموكراتی كوردستان‌و تەنانەت مەسعود بارزانیش بەشێك لەسەركردەكانی یەكێتی نیشتیمانی كوردستانیان تۆمەتباركرد بەوەی "خیانەت"یان كردووەو دەستیان لەگەڵ حەشدی شەعبی تێكەڵكردووەو كەركوكیان تەسلیم كردوون.\nبەرپرسانی پارتی پێیان وایە ئەوەی روویداوە بەشێكی "پیلانگێڕانە" لەدژی ئەوان، چونكە بەهۆی حەشدی شەعبی‌و سوپای عێراقییەوە هەموو هێزەكانی پارتی دیموكراتی كوردستان لەكەركوك دەركراون، بەڵام زۆربەی هێزە ئەمنییەكانی یەكێتی لەشوێنی خۆیان ماون.\nلەبەرامبەریشدا ژمارەیەك لەبەرپرسانی یەكێتی سەرەڕای رەتكردنەوەی ئەو قسانە، رایانگەیاند هەموو ئەوەی روویداوە بەهۆی "بڕیارە هەڵەكانی" پارتی دیموكراتی كوردستان بووەو سەركێشیان كردووە لەوەی ریفراندۆمیان بۆ سەربەخۆی كوردستان ئەنجامداوە.\nئەم بێنەو بەردەو یەكتری تۆمەتباركردنە لەناو هێزە كوردییەكاندا نابڕێتەوە، ئەگەر ئەمجارەش یەكێتی بۆ رادەستكردنی كەركوك لەگەڵ حەشدی شەعبی رێككەوتبێت، ئەوا لەمێژووی ئەو هێزانەدا شتێكی تازە نییەو چەندین جار لایەنە كوردییەكان تەنانەت لەگەڵ دوژمنەكانیشیان دەستیان تێكەڵكردووە بۆ ملشكاندنی یەكتری.\nلەمێژووی شۆڕشە كوردییەكاندا بەتایبەتی لەساڵانی شەستەكانی سەدەی رابردووەوە هەتا راپەڕینی ساڵی 1991 كە دواتر بەهۆیەوە حكومەتی كوردی دامەزرا، چەندینجار لایەنە كوردییەكان بەجیا لەگەڵ حكومەتەكانی عێراق‌و ئێران‌و توركیاو تەنانەت سوریاش رێككەوتوون بۆ ئەوەی یەكتری لەناو ببەن.\nدوای راپەڕینیش ئەمە هەر بەردەوام بوو، ساڵی 1993 هەردوو حیزبە دەسەڵاتدارەكەی كوردستان (پارتی دیموكراتی كوردستان‌و یەكێتی نیشتیمانی كوردستان) لەگەڵ سوپای توركیا رێككەوتن بۆ لێدانی گەریلاكانی پارتی كرێكارانی كوردستان، دوای ئەوەش لەكاتی شەڕی ناوخۆی هەردوو حیزبەكە دیسان پەنایان بۆ وڵاتانی دەرودراوسێ برد.\nگەورەرترین ئەو دەست تێكەڵكردنانەش ئەوەیان بوو كە لە 31ی ئابی ساڵی 1996 پارتی دیموكراتی كوردستان پەنای بۆ رژێمەكەی سەدام حسێن بردو لەرێی دەبابەی سوپای عێراقییەوە دەستی گرتەوە بەسەر هەولێری پایتەختداو یەكێتی دەركرد، بەر لەوەش یەكێتی بۆ لێدانی پارتی پەنای بۆ سوپای پاسدارانی ئێرانی بردبوو.\nهەر كە باسی شەڕی ناوخۆ دەكرێت یەكسەر لایەنگرانی یەكێتی ناوی (31ی ئاب) دەهێنن‌و وەك رۆژی "خیانەت"ی پارتی دەیناسێنن، بەڵام ئێستا لایەنگرانی پارتیش رۆژێكیان دەستكەوتووە بۆ ئەوەی وەڵامی یەكێتی پێ بدەنەوە، ئەوانیش ناوی (16ی ئۆكتۆبەر) دەهێنن‌و وەك رۆژی "خیانەت"ی یەكێتی دەیناسێنن كە دەستی لەگەڵ حكومەتی ئێستا عێراقدا تێكەڵكردووە.\nلەوە ناچێت ئەم جۆرە پاشقولانە لەناو هێزە كوردییەكاندا ببڕێتەوە، هەریەك لەهێزەكانیش ئەم جۆرە قەیرانانە بەدەرفەت دەزانن بۆ لۆمەكردنی یەكتر، بەڵام ترسی خەڵكی كوردستان لەمەترسییە دەرەكییەكان نییە، بەڵكو لەوە دەترسن ناكۆكی هێزە سەرەكییەكان سەر بكێشێ بۆ رووبەرووبوونەوەی چەكداری، بۆیە داوای یەكڕیزیان لێدەكەن.\nسەرەتای ئەم هەفتەیە ژمارەیەك لەرێكخراوەكانی كۆمەڵی مەدەنی‌و هونەرمەندان‌و رۆژنامەنووسان لەشاری سلێمانی كەمپینی "یەكریزی نەك لێكترازان"یان راگەیاندو داوایان لەهەموو لایەنەكان كرد رێگری بكرێت لەبانگەشەی دووبەرەكی‌و هەموو وتارێكی ئاراستەكراو بۆ تێكدانی یەكڕیزی.\nئەوەی تائێستا هەیە ئەم هەوڵە لەسەری ئاستی لێدوان لایەنە سیاسییەكان بەدەمیەوە چوون، بەڵام هیچ هەنگاوێكی كردارەكیان بۆ نەناوە.\nفازل بەشارەتی، ئەندامی سەركردایەتی پارتی دیموكراتی كوردستان، بە "نیقاش"ی وت "نەهاتنەدی یەكڕیزی پەیوەندی بەبەرژەوەندی كەسییەوە هەیەو هەموو لایەنەكانیش ئەوەندەی پێویستە پابەندی بابەتە نەتەوەیی‌و نیشتمانیەكان بن، زیاتر پابەندی بەرژەوەندییە حزبی‌و تایبەتیەكان دەبن".\nسەرەڕای لێكترازانەكانی ئەمدواییە، بەڵام بەشارەتی ئومێدی زۆرترە یەكڕیزی‌و یەكبونەكە بێتەدی، بەو پێیەی ئەوە خواستی خەڵكە.\nئەم بۆچوونە عەدنانی حەمەی مینا، ئەندامی سەركردایەتی یەكێتی نیشتمانی كوردستان پشتگیری دەكات‌و دەڵێت "هەر كەس لەئەجێندای تایبەتی خۆی‌و حزبایەتیەوە كار دەكات‌و بەرژەوەندی نەتەوەیی فەرامۆش دەكات".\nعەدنانی حەمەی مینا بە"نیقاش"ی وت "هەمووان قسە دەكەن‌و داوای یەكڕیزی دەكەن، بەڵام كاری بۆ ناكەن‌و زیاتر بەرژەوەندییە حزبیەكانی بەلاوە گرنگە، پێویستە ئیتر بیر لەبەرژەوەندییەكانی میلـلەتەكەمان بكەینەوە‌و بەرژەوەندی حزبی تێپەڕێنین، چونكە بەرژەوەندی میللەت‌و وڵاتەكەمان لەمەترسیدایە".\nقسەی بەرپرسانی هەردوو لایەنەكە هیچی لەو هەڵمەتە كەمنەكردووەتەوە كە لایەنگرانی هەردوو حیزب لەتۆڕە كۆمەڵایەتییەكان دژی یەكتر بەرپایان كردووە‌و رۆژو مانگەكانی "خیانەتكردن" بۆ یەكتر دەژمێرن، هەر ئەمەشە وایكردووە چاودێران پێیان وابێت زەحمەت بێت لەم قەیرانەی ئەمجارەشدا هێزە كوردییەكان پەند وەربگرن، بەڵكو بەپێچەوانەوە زیاتر یەكتری تۆمەتبار دەكەن.\nماجید خەلیل، مامۆستای بەشی مێژوو لەزانكۆی سلێمانی، پێی زەحمەتە هێزە كوردییەكان بگەنە تەبایی‌و دەڵێت "یەكڕیزی لایەنە كوردییەكان زیاتر لەخەو دەچێت".\nئەو كە شارەزایەكی وردی مێژووی كوردە چەندین نموونەی ناكۆكی‌و پشتكردنە یەكتری لایەنە كوردییەكانی لایە، بە"نیقاش"ی وت "شكست‌و خیانەتەكان وایكردووە كە كورد هێشتا شیرینی سەركەوتن‌و یەكڕیزی نەچەشتووە".\nخەڵكی كوردستان دەزانن قەیرانی ئەمجارەش تێدەپەڕێت، بەڵام زەحمەتە تێپەڕبوونی رۆژگار ئەم جۆرە رۆژانە لەمێژووی هێزە كوردییەكاندا بسڕێتەوە.


براندی زارا باشتر بناسین | کانیاو\nبێ گوومان نێوی براندی زاراتان بیستووە. براندی زارا یەکێک لە به‌نرخ و بەردڵ ترین براندەکان له جیهاندایە. بەرهەمەکانی ئەم برانده تێکەڵێکه له جل‌و بەرگ و ئکسوار. سەرسووڕهێنەره بزانن بەرهه‌مه‌کانی زارا هیچ مادەیەکی ژەهرینی تێدا نیه و بە تەواوی لەگەڵ سروشت سازگارن. براندی زارا هەرچەند جیهانیه، بەڵام نرخێکی شیاوی هەیه و هەر ئەم بابەتە بوەتە هۆی ئەوە که خەڵک بتوانن لەم براندە زۆرتر کەڵک وەربگرن. تەنانەت “کیت میدڵتۆن” پرەنسێسی مۆدی جیهان لە بەرهەمەکانی ئەم برانده بەکار دەهێنێت. لەگەڵ‌مان بن بۆ ئەوەی مێژوو و چۆنیەتی دامەزراندن و خۆشەویست بوونی براندی زارا بخوێنینەوە.\nمێژووی براندی زارا\nکۆمپانیای زارا له ساڵی ۱۹۷۵ به دەستی “ڕۆزا مێراگۆینتیا” و “ئامانسیوا وێرتگا” له گالیسیا بەرهەم هات. گالیسیا پارێزگایەکی قه‌راغی له باکووری ئیسپانیادایه. جێی سەرنجە کە گالیسیا تا پێش له هاتنی براندی زارا شوێنێک بووە که به هۆی ژماره‌ی زۆری کۆچ و هەژاریەوە ناسرابوو. به‌لام ئێستا نیشتمانی یه‌کێک له بەردڵ ترین و به نەرخ ترین براندەکانی بە ناو بانگی دونیا.\n“ئامانسیوا وێرتگا” خاوەنی هۆڵدینگی ئیندیتێکسه و تەواوی دارایی و ئاوازەی خۆی له ڕێی براندی کۆن و بەناو بانگی زاراوە بە دەست هێناوە.\nهۆڵدینگ ئیندیتێکس مەجموعەیەکی گەورەی دیزاینی ئیسپانیە که براندی زارا، ماسیمنۆ دۆتی، پووڵ ئەند بێر، ئۆیشۆ، ئۆترکێ، بێرشکاو، ئێسترادیوارووس لە خۆ دەگرێت و براندی زارا له کۆن‌ترین براندەکانی ئەم هۆڵدینگە دێتە ژمار. چاک‌تر وایه بزانن کە ئامانسیوا وێرتگا قە‌ت وت‌و وێژی نەکردوە و ته‌نانه‌ت له هیچ مەحفەلێکی وەرگرتنی خه‌ڵاتیش بەشداری نەکردووه. زۆر به کەمی پێش هاتوه که ئێزن بدات کەسێک وێنە‌ی لێ بگرێت. له ساڵی۲۰۱۲ که ئامانسیوا دەستی لە کار کێشایەوە و “پابلۆ ئایلا” جێگای ئەوی گرتووه، هەر وەکوو ئامانسیوا زۆر کەم پێش ده‌هات که قسە بکات یا ئێزن بدات کەسێک وێنه‌ی لێ بگرێت. له ڕاستی دا به جێگای ئەو “خێسوس ئەچواریا” ئەرکی ناساندن و نیشان دانی ڕوخساری ئەم کۆمپانیه‌ی له‌سەر شانە.\nئامانسیوا وێرتگا چۆن دەستی بە کار کرد؟\nئامانسیوا وێرتگا له تەمەنی ۱۴ ساڵیەوە دەرس و فێرگەی به جێ هێشتووه و له‌گه‌ڵ باوکی وەکوو کرێکاری ڕێگاسن ده‌ستی به‌کار کرد. به هۆی ئەوه‌ی ئەم ئیشه بۆی ڕاکێش نەبوو، ئەم ئیشەی به‌جێ هێشت و بوو به کرێکاری دوکانێکی دوورەمەنی به نێوی گاڵا. ئەو پاش ماوەیەک بڕیاری دا بۆ خۆی یەک دووکانی دوورین و فرۆشتنی جل‌و بەرگ ڕێ بخات. که له‌گه‌ڵ نوێ بوونی جل‌و بەرگەکان نرخێکی هەرزانیشی ببێت. له ئاکامدا له ساڵی ۱۹۷۵ توانی یەکەم دوکانی خۆی بە نێوی زۆربا ڕێ بخات. ئۆرتگا ئەم نێوەی لە ڕووی فیلمی پڕفرۆشی زۆربای یونانی هەڵگرتبو. به‌ڵام بەداخەوە دو شەقامی خوارتر له دوکانی ئامانسیوه یەک مه‌شرووب فرۆشی هه‌ر به‌و نێوه هه‌بوو. که خاوەنی دوکانه‌که کاتێک بەم بابەتەی زانی داوای له ئامانسیۆ کرد نێوی دوکانەکەی بگۆریت. ئامانسیۆ که پیته‌کانی زۆربای کڕیبوو، بۆ ئەوەی دیسان پاره سه‌رف نەکات، بڕیاری دا هەر بەو پیتانه نێوی تازه دروست بکات و لە ئاخردا نێوی زارای بۆ دوکانەکه‌ی هەڵبژارد.\nئامانسیو ئۆرتگا له سه‌ره‌تای ئیشه‌که‌ی‌دا له ڕووی جل‌و بەرگی زۆر به نرخ و لوکس، نمونە‌ی هەرزانی درووست کرد. به تێپەرینی کات و له ساڵانی۸۰ کاتێک که لقەکانی زارا له تەواوی ئەسپانیادا پەرەی پێدرا، ئامانیسو ئێستراتژی کۆمپانی گۆڕی. ئەو شێوازی کاری براندی زارای جۆریک گۆری تا بتوانێت له کورت ترین کاتدا به گۆڕانی مۆد وڵام بداته‌وه.\nسەرەتای جیهانی بوونی براندی زارا\nبراندی زارا لە ساڵی ١٩٨٨دا لە سنورەکانی ئیسپانیا تێپەڕ بوو و لە وڵاتی پورتوگال خۆی ناساند. بەم شێوە هەنگاوی یەکەمی بۆ جیهانی بوون هەڵگرت و لە ئاکامدا سەرکەوتوو بوو.\nبە هۆی سەرکەوتن و پێشوازی له براندی زارا له پورتوگال، زارا توانی بچێته نێو بازاڕی ئەمریکا، فەڕانسە، مەکزیک و یابانه‌وه. زۆرکات شه‌ریکه‌کانی به‌رهه‌م هێنه‌ری مۆد و جل‌و بەرگ له ڕۆژئاوادا دیزاینەکانیان بۆ کارخانە سەربەخۆکانی خۆیان له چین و هێند ده‌نارد لە بەر ئەوی که لەوێدا کرێکار زۆر و هەرزان بوون. پاشان جل‌و بەرگه درووس کراوه‌کان بۆ وڵاتی سه‌ره‌تا ده‌گەڕایەوە و هەر لەوێدا خه‌زن ده‌کران. ئینجا دو جار له ساڵدا، له وەرزی بەهار و پاییزدا بەرهەمە تازە‌کانیان بە سەر هەموو لقەکانیان لە جیهان‌دا بڵاو دەکردەوە. بەڵام هۆڵدینگی ئیندیتێکس و به تایبەت براندی زارا هەرگیز بەم شێوه‌یه ئیش ناکەن. هەرچەند مووچه‌ی کرێکاری ئه‌وروپی زۆره بەڵام زارا به لخیز بوونی خۆی ئەم گرفتەی چاره‌سه‌ر کردوە.\nئەگەر حەزت لە زانیاری زیاتر سەبارەت بە دنیای مۆدە، بابەتی بە کارهێنانی پێستی ئاژەڵان لەناو جل‌و بەرگ‌دالە دەست مەدە.\nیەکێک له دروشمە‌کانی زارا\nبه‌رێوبه‌ره‌کانی فرۆشگەکانی زارا، قسەی کڕیاره‌کان سەبارەت بە بەرهەمەکان ده‌خه‌نه ژێر چاوه‌دێری. بۆ نمونه “من حه‌زم لەم یەخە نیه” یان “ڕقم له زنجیری قولاپه‌ی پێیه”. پاش ئەمە، ڕۆژانە هەموو ئەم زانیاریانه به دەفتەری ناوەندی ڕادەگێەنن. لەوێ ئەم زانیاریانه زۆر به پەلە بۆ تیمی گەورەی دیزاینەرەکان دە‌نێردرێت. ئەوانیش دیزاینه نوێکان ئاماده دەکەن و دەینێرن بۆ کارخانەی زارا. ئەم پرۆسەی ساز و بەرهەم هێنانه دو تا سێ حه‌وته کات ده‌با. فرز و زیره‌ک بوونی زارا دەبێته هۆی ئەوه که مووچه‌ی کرێکاره ئەوروپیەکان قه‌ره‌بوو بکاتەوە. فرز بوونی کۆمپانیای زارا بەم مەعنایه‌یه که ئه‌گه‌ر موشتەری فرۆشگەکانی زارا له لەندەن، تۆکیۆ، سائۆپاولۆ لە بەرهەمێکی تایبەتی پێشوازی بکەن، کارخانەی زارا دەتوانێت تەنها له سێ حەوتەدا مۆدێلی زۆرتر لەو بەرهەمە بۆ فرۆشگەکانی خۆی بنێرێت.\nیەکێک له دروشمە‌کانی زارا ئەمەیە کە” ئێوە به‌رده‌وام دەتوانن جل‌و به‌رگێکی بە‌تایبەت بۆ خۆتان لە فرۆشگەکانی زارا بکڕن”. جل‌و به‌رگ له هۆڵدینگی ئیندیتێکس به پەلە ئاڵ‌وگۆڕ دەبێت. ته‌نانه‌ت لە چاو ستاندارده‌کانی “مۆدی بەپەلە” یان هەر فەست فاشنیش زۆر خێراترە. کەواتە دەتوانین بە دڵنیایەوە بڵێین تەواوی لقەکانی ئیندیتێکس دو جار له حەوته دا بەرهەمە نوێکان وه‌ر‌ده‌گرن.\nرێکلامی براندی زارا\nیەکێک لە پلانه‌کانی سەرنج‌ڕاکێشی براندی زارا و هۆڵدینگی ئیندیتێکس ئە‌وه‌یه کە هیچ کاتێک کەڵک‌یان لە ڕێکلام وەرنه‌گرتووه. تەواوی رێکلامه‌کانی زارا بۆ بینای فرۆشگەکانی خۆی ده‌گه‌ڕێته‌وه. ئیندیتێکس له دیزاین و دروس کردنی بینای فرۆشگەکانی خۆی زۆر به بەرزی بیردەکاته‌وه و بۆ جوانکاری فرۆشگەکانی زۆر خه‌رج دەکات. له ساڵی ۲۰۱۱ ئیندیتێکس به خه‌رج کردنی پاره‌یەکی زۆر توانی بینای ڕه‌قه‌م ٦٦٦ له شەقامی پێنجی نیۆیۆرک بکات به نێوی خۆیه‌وه کە گرانترین کڕینی بینا له مێژووی “مەنهەتەن” ناسراوه.\nهێنی سەرکەوتنی ئیندیتێکس چیە؟\nزۆر کۆ‌مپانیای دیکە وەکوو H&M و مەنگۆ دوای شێوازی تیجاری زارا کەوتوون. به‌ڵام نهێنی سەرکەوتنی ئیندیتێکس ته‌نها له نرخی خوار و مۆدی به په‌له نیه، بەڵکو له کڕینی کات‌دایه. یانی ئێوە مه‌جالی ئەوەتان نیه که بۆ کڕینی یەک چاکه‌ت یان قه‌مسه‌ڵه‌ی چەرمی زرق و برق پارەکانتان پاشه‌که‌وت بکه‌ن. چونکه له چەند ڕۆژی داهاتوودا ئیتر ئەم جل‌و بەرگه نیه و به‌م شێوەیه دروس ناکرێته‌وه.\nهه‌ندێک له کارناسانی دونیای مۆد له سه‌ر ئه‌و بۆچوونه‌ن که براندی زارا بە لاسایی کردنەوە له دیزاینی برانده گەورەکان سەرکەوت. کریستین لۆبۆتین له‌به‌ر کۆپی هه‌ڵگرتنه‌وەی دیزاینی “کەوشه بن سووره‌کان”ی ئەم کۆمپانیایه، له کۆمپانیای ئیندیتێکس شکاتی کردوه و ڕایکێشاوه بۆ خانه‌ی داد، به‌ڵام نەیتوانی مەحکوومی بکات. چونکه زارا ئاگای له‌م بابه‌تە هەیە که دیزاینه‌کانی خۆی بۆ هەڵاتن له یاسای کۆپی ڕایت هەر چەنده پێویستە بگۆڕێت.


ئاوڕ لە زەینەب جەلالیان نادرێتەوە – چاونیوز\n6ی حوزه‌یرانی , 2018\tهەواڵ ناردنی کۆمێنت 633 جار سەردانی ئەو بابەتە کراوە\nسەرەڕای خراپتربوونی بارودۆخی تەندروستیی زەینەب جەلالیان، زیندانیی کوردی مەحکووم بە زیندانیی هەتاهەتایی بەرپرسانی زیندان، لەگەڵ چارەسەریی پزیشکی ناوبراو دژایەتی دەکەن.\nزەینەب جەلالیان، زیندانیی سیاسیی کورد، لە زیندانی شاری خۆی لە دەسپێڕاگەیشتن بە خزمەتگوزاریی دەرمانی و پزیشکی بێبەشە و دۆخی تەندروستیی ناوبراو ڕۆژ لە دوای ڕۆژ بەرەو خراپی دەڕوات.\nپێشتریش، زەینەب جەلالیان لە زیندانی کرماشان تووشی نەخۆشینی قنچکەسڵام “ناخنک” ببوو و ئەو نەخۆشییە بووە هۆی لەدەستدانی چاوی ناوبراو، کە هەتا ئێستا هیچ هەوڵێک بۆ چارەسەریی نەخۆشیی ناوبراو نەدراوە.\nئەو زیندانییە سیاسییە کوردە، لە گرتووخانەی شاری خۆی پێی ناوەتە ١١هەمین ساڵی زیندانبوونی و بە هۆی مانگرتن لە دەوا و دەرمان و پێڕانەگەیشتنی پزیشکی بۆ ماوەی زیاتر لە یەکساڵە، لە دۆخێکی نالەباردا لە زیندان بەسەر دەبات.\nخەرمانانی ساڵی ٩٦، ڕێکخراوی لێبوردنی نێونەتەوەیی، خۆبواردن لە چارەسەریی پزیشکیی زەینەب جەلالیانیان بۆ سزای توند و وەرگرتنی”دانپێنانی زۆرەملێ” گەڕاندووەتەوە.\nزەینەب جەلالیان ساڵی ١٣٦١ی هەتاوی، لە شارستانی ماکۆ سەر بە پارێزگای ورمێ لە دایک بووە. ئەو زیندانییە سیاسییە ڕێکەوتی ٢٠ی ڕەشەمەی ساڵی ١٣٨٦ی هەتاوی، لە کرماشان لە لایەن هێزەکانی حکوومەتی ئێرانەوە دەسبەسەر و پاشان لە سەرماوەزی ساڵی ١٣٨٨ی هەتاوی، بە تۆمەتی موحاربە و ئەندامەتی و هاوكاریی لەگەڵ یەكێك لە حیزبە كوردییەكانی ئۆپوزسیۆنی حکوومەتی ئێران بە ئێعدام مەحکووم کرا و دواتر بۆ زیندانی هەتاهەتایی گۆڕدرا.


Mewda Media | تورانچیەت؛ هەموو شتێک لەپێناو نەژادپەرستیدا\nتورانچیەت؛ هەموو شتێک لەپێناو نەژادپەرستیدا\nمەودا میدیا - سلێمانی | 2021/09/12\nهەموو شتێک لەپێناو نەژاددا و هەموو تاوانێک لەپێناو بەهێزکردنیدا، ئاراستەیەکی نەژادپەرستیی کە ئێستا خاوەنی 13 دەوڵەتە، ئەوان؛ ئیسلام، دەوڵەت، مەزهەب و هەموو شتێکی تر بەکاردەهێنن بۆ بەهێزکردنی رەگی نەژادپەرستی.\nتورانچی نازناوی ئەو کەسانەیە کە بە هەستێکی نەژادپەرستانەوە دەست بە تورکبوونی خۆیانەوە دەگرن و کار بۆ بەهێزکردنی دەکەن و هەموو شتێک دەخەنە خزمەتییەوە.\nچارەکی سێیەمی سەدەی 19 سەرەتای سەرهەڵدانی ئەو ئاراستە نەژادپەرستییە بوو، تورکەکانی قەفقاز، لە ژێر دەستی روسیای قەیسەردا بوون، ئەوان کۆبوونەوە و هەستە نەژادپەرستانەکەی خۆیان بە سیاسەتی فراوانخوازیی عوسمانی موتوربە کرد و دواجار تورانچێتی لێدەرچوو.\nئەوانەی خۆیان بە تورانچی دەزانن، پێکدێن لە پێنج کۆمەڵەی سەرەکی؛ ساموئید، توتغوز، مەغۆل، تورک و فنلاندی ئویگوری .\nبیری توندڕەوی و نەژادپەرستی تادەهات لەناو تورانچییەکاندا گەشەی دەکرد، بانگەشەی ئەوەیان دەکرد کە خاکی تورکیا هی تورکەکانە و نابێت هیچ نەتەوەیەکی تر لەسەر ئەو خاکە بژی.\nهەر لەسەر ئەو بنەمایە ساڵی 1915ڕەشەکوژی یۆنانی و یونتوسی و ئەیوانی و سریانی و چەن نەتەوەی دیکە لە تورکیا ئەنجامدرا.\nتورانچییەکان دەیانوت بەو کارە "ماڵی خۆمان لە دوژمنان باکژدەکەینەوە" ئەرمەنەکانیان کۆمەڵکوژ کرد و کوردەکانیان ناونا تورکی چیانشین.\nکار گەیشتە ئەوەی تورانچییەکان خۆیان بە باڵاتر لە دەوڵەت و شارستانییەتی عوسمانی بزانن.\nدەیانوت عوسمان ئەفسەرێکی سوپا گەورەکەی تورک بووە، بانگەشەی ئەوەیان دەکرد کە ئەو زمانەی عوسمانییەکان پێی دەدوێن تێکەڵەیەکە لە عەرەبی، فارسی و فەڕەنسی.\nتورانچییەکان زمانی تورکیی زاراوەی ئەستەنبوڵیان کردە زمانی سەرەکی خۆیان، روویان بەرەو شارستانییەتی ئەوروپا وەرچەرخاند، دەیانوت دڵمان تورکییە و مێشکمان ئەوروپی، بانگی ئاینی ئیسلامییان کرد بە تورکی، بانگەشەی ئەوەیان دەکرد کە ئەو کەسەی تورکی نەزانێت ناچیتە بەهەشت، زۆرێک لە پیاوە ئاینییەکانیان فەتوای جیهاد و کوشتنی مەسیحییەکانیان دەرکرد.\nتورانچییەکان ئێستا خاوەنی 13 دەوڵەتی سەربەخۆن؛ تورکیا، داغستان، ئوزبەگستان، ئازەربایجان، قەرغیستان، قازاغستان، تورمانستان، ھەنگاریا، بولگاریا، فنلاند، سیبریا، مەنگۆلیا و جۆرجیا لەو دەوڵەتانەن.\nهەر هێندە نییە، بەشێک لە خاکی وڵاتانی وەکو؛ ئێران، خوراسان، خیو، بوخارا، فولگا و ھەشتەرخان بە خاکی خۆیان دەزانن.\nئێستا نەژادپەرستانی تورانچی، خۆیان بۆ قۆناغیکی نوێی پەلاماردان و هێرش بۆ سەر نەتەوەکانی تر ئامادە دەکەن، پێدەچێت سێ تا 10 ساڵی تر بە سەختی گەڕێکی تری هێرشی تورانچییەکان بۆ سەر نەتەوەکانی تر دەستپێبکاتەوە.


لۆرکا دەگەڕێتەوە بۆ غەڕناتە\nلەلایەن لیزا محەممەد 12/7/2018\nشاعیری ناوداری ئیسپانی، لۆرکا، دوای هەشتا و دوو ساڵ له گولله‌بارانکردنی له‌لایه‌ن هێزەکانی سەر بە ژەنەراڵ فرانکۆوه، دەگەڕێتەوە بۆ زێدی خۆی. بۆ یەکەمجار هەموو دەستنووسەکانی، نامە، کتێب، تابلۆ و وێنەکانی لە سەنتەرێکی نوێدا، بەناوی (سەنتەری فێدریکۆ گارسیا لۆرکا) لە ئه‌نده‌لووس کۆ ده‌کرێنه‌وه.\nشاعیر و شانۆنامەنووسی ئیسپانی فێدریکۆ گارسیا لۆرکا 1898- 1936 پێوەندییەکی تایبەتی بە شاری غەڕناتەوە هەیە؛ پێوەندییەک لە خۆشەویستی و ڕق دروست بووە. جوانیی سروشتی ئەم شارە لۆرکای مەست کردبوو، خەڵکەکەی خۆشده‌ویست و بەشێکی زۆری شیعرەکانی بۆ ئەم شارە گوتووە، هاوکات نەیتوانیوە چاو لەوە بپۆشێت کە شارەکەی سیمایەکی بۆرژوازی و لانەیەکی فاشیست و ڕاستڕەوەکان بووە. کۆتایی ژیانیشی هەر بە دەستی فاشیستەکانی فرانکۆ، لە مانگی هەشتی ساڵی 1936دا لەم شارەدا دەبێت.\nئێستا ئەم شارە دەیەوێت، بە هەر شێوەیەک بێت ئامێز بۆ ئەم شاعیرەی خۆی بکاتەوە و رێزی لێبنێت و جێگایەکی گەورە و شیاوی بۆ دابنێت، بۆ ئەم مەبەستەیش ناوەندێکی گەورە بەناوی لۆرکا دەکەنەوە. ئەم ناوەندە لە کۆتایی مانگی حوزەیرانی رابردوودا تەواو بووە و هەموو دەستنووسەکانی، نامە، هێڵکاری و تابلۆکانی، کتێب و وێنەکانی لە (مەدرید)ەوە گوازراونەتەوە بۆ ئەم ناوەندە نوێیە کە ناوی (سەنتەری فێدریکۆ گارسیا لۆرکا)یە. ئەم گواستنەوەیەش لە مەدریدەوە بۆ غەڕناتە هەروا ئاسان نەبووە و بە پرۆسەیەکی ئاڵۆز و پر لە کێشەدا تێپەڕیوە؛ هەموو پرۆسەکەیش لەژێر چاودێری و بە ڕەزامەندی کچی براکەی لۆرکا (لاورا گارسیا لۆرکا) بووە. (لاورا) لە چاوپێکەوتنێکدا، سەبارەت بەم گواستنەوەیە گوتوویەتی: " گواستنەوەی شتەکانی لۆرکا و کردنەوەی ئەم سەنتەرە کارێکی ئاسان نەبووە و من لەو بڕوایەدام (لۆرکا) تا ئێستایش لە زۆر شوێنی ئەم شارەدا هەست بە ئارامی ناکات، هاوکات لە زۆر شوێنی ئەم شارەدا هێشتا جێگای نابێتەوە. لەوانەیە ئەمەیش بگەڕێتەوە بۆ ئەو هۆکارە ناخۆشە کە لۆرکا لەم شارەدا و بە دەستی کوڕەکانی ئەم شارە کوژرا، هەرچەندە هیچ کەسێکیش لە ژیاندا نەماوە کە ڕاستەوخۆ و ناڕاستەوخۆ دەستی لە کوشتنەکەی لۆرکادا هەبووە. لەگەڵ ئەوەیشدا، خه‌ڵکی ئه‌م شاره، سه‌باره‌ت به کوشتنی لۆرکا، هه‌ست ده‌که‌ن تاوانبارن".\nبنەماڵە و خانەوادەکەی لۆرکا، لە ساڵی 1984دا به‌و پاره‌یه‌ی که له فرۆشتنی ئه‌و تابلۆیانه‌ی (سلڤادۆر دالی) به لۆرکای به‌خشیبوون، ده‌ستیانکه‌وت، ئەو سەنتەرەی لۆرکا- یان لە مەدرید کردەوە. لۆرکا هاوڕێیەکی نزیکی وێنەکێشی سوریالی (سلڤادۆر دالی) بووە و (دالی) چەندان تابلۆی بە تایبەتی بۆ لۆرکا کێشاوە.\nلۆرکا ئێستا شاعیرێکە لەسەر ئاستی جیهان ناسراوە و شیعر و دەقە شانۆییەکانی وەرگێڕدراونەتە سەر زۆربەی زمانەکانی جیهان، بەڵام تا فرانکۆی دیکتاتۆر لە ژیاندا بوو، ڕێگەی نەدا ئەم شاعیرە گەورەیە جێگای شیاوی خۆی بگرێت. بە مردنی فرانکۆ لە ساڵی 1975، لۆرکا سەرلەنوێ لەدایک دەبێتەوە و دەرگا بۆ دەستنووس و شیعرەکانی، بە تایبەتی لە ئیسپانیا دەکرێتەوە.\nلە ساڵی 1995 ەوە بنەماڵەکەی لۆرکا خانووەکەی خۆیان لە دەرەوەی شاری غەڕناتە کە لۆرکا-ی تێدا ژیاوە، بە شێوەیەکی فەرمی بۆ خەڵکی دەکەنەوە. ساڵانە شاعیر و هونەرمەندی مۆسیقی و گۆرانیبێژان لە هەموو دنیاوە، لە باخچە بچووکەکەی ئەم خانووەدا، شیعر دەخوێننەوە و کۆنسێرتی مۆسیقا و گۆرانی پێشکەش دەکەن. لەبەر بچووکیی ئەم خانووە و پێشوازییەکی زۆری خەڵکی لە هەموو دنیاوە، بیرۆکەی کردنەوە و گواستنەوەی سەنتەرەکەی لۆرکا لە مەدریدی پایتەختی ئیسپانیاوە بۆ غەرناتە لەدایک بوو. ئەم سەنتەرەی غەڕناتە زۆر گەورەیە و بە پارەی یەکێتی ئەوروپا و فەندێکی کولتووری لە نەرویژەوە سپۆنسەر کراوە؛ لەم سەنتەرەدا کۆنسێرت و سیمینار دەکرێت، بەشێکی گرینگی بۆ لێکۆڵینەوە و ئەکادیمیستەکان ئامادەکراوە، ئەمە جگە لەوەی هۆڵی پێشانگا، وۆرکشۆپ و هه‌روه‌ها شانۆیه‌کیشی تێدایه که جێگه‌ی 400 بینه‌ر ده‌بێتەوە.\nنیشانەکردن : لۆرکا\n272 ژمارەی بینین


1. "کۆلارەکان" ئەمجارە گەیشتە کڕواتیا\nجام کوردی: کورتە فیلم لە دەرهێنانی سەید پەیام حسێنی دەرهێنەری کوردستانی لە فێستیڤاڵی "موتوون" لە کڕواتیا نمایش دەکرێت. بە پێی ڕاپۆرتی جام کوردی، بیست و سێهەمین خولی فێستیڤاڵی نێودەوڵەتی "موتوون" لە کڕواتیا ...\n2. پڕۆژە نوێیەکەی قوبادی شەهرزاد وەکوو پێشکەشکار لە تەلەفزیۆن نابێت\n... ئەکتەری ناسراوی سینەمای ئێران و جیهان، بڕیاری داوە ببێتە پێشکەشکاری پڕۆگرامێکی جیاواز. شەهاب حسێنی کە لە کوردستان بە زنجیرە درامای شەهرزاد و بە ڕۆڵ بینینی لە کەسایەتی قوباد دەناسرێت لە نوێ ترین چالاکیدا ...\n3. پەیوەندییەکانی ئێران لە گەڵ عێراق و هەرێم بە پێی ڕێزی بەرامبەر و هەوڵدان بۆ گەشەی هەمەلایەنەیە / دوژمنان ناتوانن کێشە بۆ ئەم پەیوەندییانە بخوڵقێنن\n... کرۆنا شرۆڤە کرد. بە پێی ڕاپۆرتی جام کوردی، نەسرووڵا ڕەشنودی لەم وتووێژەدا جەختیکردەوە کە کۆماری ئیسلامی ئێران بە پێی ڕێزی بەرامبەر درێژە بە گەشەپێدانی پەیوەندییەکانی لە گەڵ هەرێمی کوردستان لە سەرجەم بوارەکان ...\n4. ئەنجومەنی ئاسایش: عێراق و تورکیا کێشەکانیان بە ڕێگای سیاسی چارەسەر بکەن\n... بە بیانووی شەڕی پەکەکە بەردەوام سنوری هەرێمی کوردستانی لە عێراق بەزاندووە. کۆتایی/. ...\n5. ئه‌كته‌رێكی کورد كۆچی دوایی كرد\nجام کوردی: مام رەحیم ،هونەرمەندێکی فلیمی سینەمایی "بێ کەس" بوو، له شاری سلێمانی كۆچی دوایی كرد. بە پێی ڕاپۆرتی جام کوردی، کوردستان تیڤی بڵاوی کردەوە، کارزان قادر نووسەری دراما و دەرهێنەری فیلمی سینەمایی ...\n6. پیشانگای وێنەکانی فیلمی "دارگوێز" لە ساڵوەگەڕی کیمیابارانی سەردەشت کرایەوە\n... بینین لە فیلمی دارگوێز خەڵاتی باشترین ئەکتەری پیاوی بردەوە. لە پرێس کۆنفڕانسی پاش نمایشی دارگوێزدا پەیمان مەعادی ئەکتەری ئەم فیلمە باسی لە ڕۆڵ بینینی خۆی و بۆچۆونی لە سەر کورد و کوردستان کرد. مەعادی وتی: ...\n7. "کۆلارەکان" پەیامی کوردستان دەبەنە ئیرلەندا\nجام کوردی: کورتە فیلمی کوردی کۆلارەکان ( بادبادک ها) کە لە ١٤ خولەک پێکهاتووە و لەلایەن دەرهێنەری بەتوانای کورد "سەید پەیام حسێنی" نوسراوە و بەرهەم هێنراوە، بڕیارە لە وڵاتی ئیرلەندا نمایش بکرێت. بە پێی ...\n8. کۆمەڵە شێعری "ئەگەرێکم لە کەوتن" لە نووسینی شاعێری سنەیی چاپ و بڵاو کرایەوە\n... "ئەگەرێکم لە کەوتن" بە شێوازێکی نوێ لە شێعری کوردی دادەنرێت و تێیدا تازگەری کراوە. هۆشیار بابایی خاوەن ئیمتیازی حەوتەنامەی دەنگی کوردستان کەسێکی دیارە لە بواری ڕۆژنامەگەریی لە کوردستان و چالاکیی بەرچاوی ...\n9. دوو بەرهەمی سینەمایی کوردستانی نوێنەرایەتی ئێران لە فێستیڤاڵێکی نێودەوڵەتی دەکەن\nجام کوردی: فیلمێک و فیلمنامەیێکی کوردستانی، نوێنەرایەتی سینەمای ئێران لە فێستیڤاڵێکی نێودەوڵەتی لە وڵاتی ئەمریکا دەکەن. بە پێی ڕاپۆرتی جام کوردی، فێستیڤاڵی نێودەوڵەتی فیلمی snake alley میوانداریی بەرهەمێکی ...\n10. نۆڤلێتی «لە خەوما» بەرهەمی جەمیل سائیب لە ڕوانگەی دوکتۆر فەرهاد پیرباڵ\n... ئیدارەیەکی گەندەڵ و دکتاتۆر کە بەناوی«حکومەتی نەتەوەیی» و مەلیکاتیی کوردستانەوە خەڵکی گەنج و هەژار و بەلەنگاز دەڕووتێننەوە؛ لە کۆتاییشدا فڕێیان دەدەنە ناو زیندانەکانەوە. لەگەڵ ئەم نۆڤلێتەی جەمیل سائیب، ...\n11. تورکیا: چاوەڕوان دەکەین لە شەڕی دژ بە تیرۆر عێراق هاوکاریمان بکات\nجام کوردی: پاش ئەوەی کە عێراق لە بەرامبەر دەسدرێژییە بەردەوامەکانی حکومەتی تورکیا بۆ سەر خاکی هەرێمی کوردستان بێدەنگیی شکاند و سەرۆکایەتی کۆماریش بە توندی ئیدانەی ئەو هێرشانەی کرد، وتەبێژی وەزارەتی دەرەوەی ...\n12. تەندروستی سەید عەلی ساڵحی پاش نەشتەگەریی دڵ\n... ڕایانگەیاندووە کە نەشتەرگەرییەکەی بە سەرکەوتوویی ئەنجام دراوە و باری تەندروستی ڕوو لە باشتربوونە. سەید عەلی ساڵحی شاعیر و نووسەری ناوداری ئێرانی کە بە وەرگێڕانی شیعر و بەرهەمەکانی لە کوردستان بە باشی ناسراوە، ...\n13. قوبادی شەهرزاد دەبێتە پێشکەشکار\nجام کوردی: شەهاب حسێنی ئەکتەری ناسراوی سینەمای ئێران و جیهان، بڕیاری داوە ببێتە پێشکەشکاری پڕۆگرامێکی جیاواز. بە پێی ڕاپۆرتی جام کوردی، شەهاب حسێنی کە لە کوردستان بە زنجیرە درامای شەهرزاد و بە ڕۆڵ بینینی ...\n14. باڵیۆزخانەی ئێران لە بەغدا: ئامادەین خاڵە سنورییەکان بۆ ئاڵوگۆڕە بازرگانییەکان بکەینەوە\n... سنورییەکان تەواو بکات و ئەمەش لە پێناو بەرژەوەندییەکانی هەر دوو گەلی ئێران و عێراقە. تەباتەبایی ڕایگەیاند کە سەرجەم خاڵە سنورییەکان لە گەڵ هەرێمی کوردستان کراوەن و ئاڵوگۆڕە بازرگانییەکان بەردەوامە. وتیشی: ...\n15. ئەمیری کۆمەڵی ئیسلامی: ئێران لە سەردەمی شاخەوە تا ئێستا دۆستی کورد بووە\n16. هێشتا دۆسیە گرنگەکان لە نێوان هەولێر و بەغدا یەکلایی نەبوونەتەوە / مستەفا کازمی دەیەوێت کەسێکی جیاواز بێت\nجام کوردی: سیاسەتمەداری ناسراوی کورد ڕایگەیاند کە لە نێوان هەرێمی کوردستان و حکومەتی ناوەندی عێراق کۆمەڵە کێشەیەک هەیە کە ئەگەرچی بەردەوام دانوستانی لە سەر کراوە بەڵام دیار نییە کەی دەگاتە ڕێکەوتنی کۆتایی ...\n17. لیوا پاکپور: حکومەتی هەرێم و عێراق گرنگی بە کۆنتڕۆڵکردنی ناوچە سنورییەکان بدەن\n... جێگیر بێت یان ڕێکخستنی سەربازییان هەبێت، هێرشەکانی ئێمە بوونی دەبێت، ساڵی 1397 و 1398 ی کۆچی هەتاویش بارەگای تیرۆریستان لە کۆیە و چەند ناوچەیەکی سنوری لە گەڵ هەرێمی کوردستان کرایە ئامانجی هێرشی مووشەکی ...\n18. عێراق: هیچ هەماهەنگییەک لە گەڵ ئەنکەرە بۆ هێرشەکانی سەر هەرێمی کوردستان نییە\nجام کوردی: ئەندامێکی پەرلەمانی عێراق وتی کە بە پێچەوانەی ئەو هەواڵانەی بڵاو دەبێتەوە، هیچ هەماهەنگییەک لە نێوان ئەم وڵاتە و تورکیا سەبارەت بەو هێرشانەی دەکرێتە سەر هەرێمی کوردستان، بوونی نییە. بە پێی ...\nدروستکراوە لە 22 حوزەیران 2020\n19. هونه‌رمه‌ند عه‌تا چاوشین به نه‌خۆشی كرۆناوە گیانی له ده‌ستدا\nجام کوردی: هونه‌رمه‌ند عەتا چاوشین یەکێک لە هونەرمەندە دیارەکانی شاری سلێمانی بە نه‌خۆشی کرۆناوە کۆچی دوایی کرد. بە پێی ڕاپۆرتی جام کوردی، بە گێڕانەوە لە کوردستان تیڤی هونه‌رمه‌ند عەتا چاوشین بەرەبەیانی ...\n20. محەمەد عەلی کشاوەرز کێ بوو و چی کرد؟\n... لەو ڕێهەڤاڵان و هاوکارە دێرینانە، بە تەنیا عەلی نەسیریان لە ژیاندا ماوە. ئەو هونەرمەندە کە لە کوردستان بە زنجیرەدرامای شەهرەزاد و بە ڕۆڵ بینینی کەسایەتی بوزورگ ئاغا دەناسرێت. بوزورگ ئاغا بە بیستنی هەواڵی ...


کوڕێکی بارزانی پەیوەندی بە بەرهەم سالح دەکات – Standard Kurd\nکوڕێکی بارزانی پەیوەندی بە بەرهەم سالح دەکات\nلەلایەن ستاندار Posted on ئازار 27, 2019 4486 جار بینراوە 0 سەرنج\nبەپێی هەواڵێکی ماڵپەری درەو میدیا، مەسرور بارزانی لەماوەی هەفتەیەكدا دووجار بە تەلەفۆن لەگەڵ بەرهەم ساڵح قسەی كردووە.\nسەرچاوەیەكی باڵا لە پارتی دیموكراتی كوردستان رایگەیاند، هەوڵێك هەیە بۆ ئەوەی ئەو ناكۆكییەی كە لەسەر شێوازی هەڵبژاردنی سەرۆك كۆمار لەنێوان پارتی دیموكراتی كوردستان‌و بەرهەم ساڵح دروستبوو، چارەسەربكرێت.\nسەرچاوەكە وتی:” پارتی دەیەوێت پرسی پەیوەندییەكانی بەرهەم ساڵح جێگری سكرتێری گشتی یەكێتی‌و پارتی دیموكراتی كوردستان كاریگەری نەرێنی لەسەر رەوتی دانوستانی نێوان پارتی‌و یەكێتی بۆ پێكهێنانی كابینەی نوێی حكومەت دروستنەكات”.\nلە یەكێك لە پەیوەندییە تەلەفۆنییەكانیدا لەگەڵ بەرهەم ساڵح، مەسرور بارزانی كاندیدی پارتی بۆ پۆستی سەرۆك وەزیرانی داهاتووی هەرێم نیازپاكی پارتی بە بەرهەم ساڵح راگەیاندووە سەبارەت بە ئاسایكردنەوەی پەیوەندییەكان، هەروەها داوای كردووە بەرهەم ساڵح رۆڵ بگێڕێت لە چارەسەركردنی كێشەكانی نێوان هەرێم‌و بەغداد.\nهەڵبژاردنی بەرهەم ساڵح وەكو سەرۆك كۆماری عێراق لەدەرەوەی رێككەوتنی لایەنە سیاسییەكانی هەرێم بەتایبەتی رێككەوتنی نێوان پارتی‌و یەكێتی، ئاڵۆزی لە پەیوەندییەكانی هەردوو حیزبدا دروستكرد.\nئاسایبوونەوەی پەیوەندی بەرهەم ساڵح لەگەڵ پارتی، پێشبینی دەكرێت كاریگەری ئەرێنی لەسەر رەوتی ئەو دانوستانە هەبێت كە بڕیارە ئەمڕۆ لە سلێمانی لەنێوان وەفدی دانوستانكاری پارتی‌و یەكێتی بەڕێوەبچێت.\nبڵاوکراوەی پێشووفواد حوسێن:هیچ پەیوەندییەکم لەگەڵ بەرهەم سالح نیە\nبڵاوکراوەی نوێترپارێزگاری نه‌ینه‌وا ئێستا لە شاری هه‌ولێرە\nلەبارەی پارێزبەندییەوە، گۆڕان دەستپێشخەریەكی پارتی ڕەتدەكاتەوە\nPosted on ئایار 7, 2020 0 5321\nPosted on ئایار 10, 2020 0 21851\nستراتیژیەتی پەسەندكراوی پارتی بۆ مامەڵە لەگەل وافیعی نوێی هاوسەرۆكانی یەكێتی ئاشكرادەبێت چارەنوسی حیزبەكانی تریش\nPosted on ئایار 15, 2020 0 3392\nPosted on ئایار 19, 2020 0 231\nPosted on ئایار 25, 2020 0 622


هەیبەت وشکۆی وڵات\nTUE, 13 APR 2021 07:16 Erbil, GMT +3\nTUE, 6 APR 2021 14:21 | KDP.info\nوڵات یاخوود قەوارە چوارچێویەکی یاسایی کۆدەکاتەوە بۆ بەڕێوەبردن و گەشەسەندن و دواتر گەیشتن به دابینکردنی ئارامی بۆ تەواوی وڵات، لەم سوونگەدا هاوڵاتی به پلەی یەکەم سوودمەند دەبێت لە ئارامی و ئاسایشی وڵات، جا لێرەدا زۆرجاران لەملاو لەولا هەوڵی ئەوە دەدرێت که سەقامگیری و ئارامی وێڕای ئاژاوەگێری باڵ بەسەر وڵات یاخوود قەوارە بگرێت که دواجار دەستی دەرەکی به سانایی دەتوانێت جێگای خۆی لێ بکاتەوە و دەستیش لە کاروبار و جومگه گرینگەکانی دەوڵەت و میری وەربدات. چەند ڕۆژێك بەر له ئێستادا دەستێك وویستیان دەست بەسەر پاشانشینی ئوردن بگرن بۆ نانەوەی ئاژاوە وەک ئەوەی 10 ساڵ پێش ئێستا هەندێك له شەقامی عەرەبی گرتەوە، بەڵام هەر زوو ئەم دەستە ئاشکرابوون و دەستگیرکران که دواتر به پاڵپشتیەکی نێودەوڵەتی زۆرەوە وڵاتان پشتگیریان له دەسەڵاتی شەرعی پاشانشین کرد و بووە مایەی پاڵپشتی زیاتر بۆ ئایندەی ئوردن. وانە و خوێندنەوە بۆ ئەم پرسە گرینگه که سوودی لێ وەربگیرێت و هەیبەت و شکۆ بۆ وڵاتیش وەك پرسێک هەمیشە له پێشینەدا بێت، خزمەتکردن و دابینکردنی سەقامگیری و ئاسایشی وڵات له ئەستۆی دەسەڵاتی میری یه و روانگەی جێبەجێکردنی یاساکان دەتوانرێت وڵات له گێرەشێوێنی و ئاژاوە پاک بکرێتەوە، چونکه ئەگەر هەر دەسەڵاتێك کێماسی و کەمترخەم بوو لەم بابەتەدا ئەوە دەستە شاراوەکان دەرفەت دەقۆزنەوە بۆ کردنەوەی دەرگای سیخوڕی و نانەوەی ئاژاوە و تێکدانی ماڵی گشتی و وێڕای دەست خستنه نێو دەستی دەرەکی، ئەمەش به زیان بۆ پرنسیپەکانی بەڕێوەبەردنی وڵات دەشکێتەوە و دواتر فەزایەك له نا سەقامگیری و نا ئارامی وڵات دەگرێتەوە و دەوڵەت و دەزگا یاساییەکانیش دەگەڕێنەوە خاڵی سفر که هاوڵاتی متمانەی به ئایندەی خۆی نامێنێت و هەروەها دەزگاکان دەکەونه ژێر پرسیار و وێڕای کاریگەرییە گرینگەکان لە جومگه دەسەڵاتدارییەکان کەم دەبنەوە. هەیبەتی وڵات بریتیە له چاوکراوەیی دەزگا پەیوەندیدارەکان و هەر جموجۆڵێکی نائاسایی ونایاسایی، پێویستە هەڵوەستەی لەسەردا بکریت، چونکه ئەو هەیبەتە که وڵات هەیەتی به چاوکراوەیی دام و دەزگاکان متمانه دەبەخشێتە تاک وکۆمەڵ، لەم چوارچێوەیەشدا ئارامی باڵ بەسەر ژیانی هاوڵاتیاندا دەگرێت، جا ئەوەی لە ئوردن روویدا وانەیەکە پێویستە بکرێتە پرێنسیپ بۆ بنچینه سەرەکیەکانی حکومڕانی، چونکه بوونی ئاژاوە و نا سەقامگیری شەقام دەرفەت دەداتە کەسانی سیخوور و بۆ ئاژاوەگێری سوودی لێوەردەگرن که دواتریش دەستە شاراوەکان دەگەنه ئەو شوێنه که دواتر هەر چ شکۆ و هەیبەتی وڵات هەیه لەناو دەبرێت و دەزگا سیخوڕیەکانیش بەرژەوەندییە تایبەتیەکانی خۆیان دەپێکن و گەلیش به زەرەر و زیانێکی زۆرەوە دێتە دەرەوە.


قورئانا پيرۆز ژى پێ ناساندنا نمونا كامل و باش يا پێچونێ ئه ڤێ بير و هزرێ دورست دزانت و ئايه تا 21 يا سوره تێ ئه حزاب وها كه ره م دكت:\n(لَقَدْ كَانَ لَكُمْ فِى رَسُولِ اللّه أُسْوَةٌ حَسَنَةٌ...)\nبحه قيقه ت بو هه وه وا كه سێن خودێ خاز و به رهێڤى يێ روژا قيامه تێ و ئه وێ گه له ك زكرێ خودێ كرى، پێخه مبه ر نمونا باش يا چاڤ لێ كرن و پێچونێيه.\nبه لێ، خه به ردانا مه ده رحه قێ نمونێن باش يێن پێچون و چاڤ لێ كرنێ دايه، وه مه گوت، بژارتنا سه رمه شقا ژيانێ و نمونا پێچونێ بو ته ربيه تا مروڤا گه له ك ئه سه ر هه يه، وه هه ركه س خه باتێ دكت كو خوه وه ك نمونه و سه رمه شقا خوه لێ بكت، ئه گه ر نمونه و سه رمه شقا بو خوه بژارتى، باش بت وێ ئه و مروڤ باش ببت و ئه گه ر خراب بت، بێ شك و شوبهه وێ ئه و ژى خراب ببت.\nخودێ تعالا ل قورئانێ دا ژ غه يرى وێ ئايه تا مه خوه ندى كو كه ره م كر: پێخه مبه رێ خودێ حه زره تێ موحه ممه د(صلى الله عليه وآله) بو هه وه وا كه سێن خودێ خاز، نمونه و سه رمه شقا باش يا پێچون و چاڤ لێ كرنێيه، ل ئايه تا 4 يا سوره تێ «مومته حنه» دا پێخه مبه رێ پوت شكێن حه زره تێ ئبراهيم(عليه السلام) و ئه وا كه سێن دگه ل وى و لسه ر رێكا وى ژى نمونا باش يا پێچونێ بو ئومّه تا ئسلامى حه ساب دكت، وه وها دبێژت:\n(قَدْ كَانَتْ لَكُمْ أُسْوَةٌ حَسَنَةٌ فِى إِبْراهِيمَ وَالَّذِين مَعَهُ...) - بحه قيقه ت ئبراهيم و ئه و كه سێن دگه ل وى، بو هه وه نمونا باش يا چاڤ لێ كرن و پێچونێنه، ده ما گوتن قه ومێ خوه: ئه م ژ هه وه و ئه وا تشتێن هون عباده تێ وا دكين ژ غه يرى خودێ به رى نه، ئه م هه وه قه بول ناكين و دوژمنى و نه رحه تى لناڤبه ينا مه دا ئه شكه ره بيه، وه حه تا هون ئيمانێ ب خودايێ تنێ نه ينين وێ ئه ڤ دوژمناتى به رده وام بت.\nئه ڤ ئايه تا شه ريف بو ئومه تێ ده رسه ك مه زن و ئه ساسى يه، هه م نمونا پێچونێ نيشا مه دكت و هه م ژى روناهى دكت كو چره پێ وا هه رن و بوچ ئه و نمونا باش يا پێچونێنه\nكه ره م دكت: ئبراهيم(عليه السلام) وه خودان باوه رێن دگه ل وى بو هه وه سه رمه شق وه نمونه يه ك باش يا پێچونێنه، چكو خوه يێ باوه ريه ك دروست و دژێ نه حه قى و ظولمێنه و ئه ڤێ باوه ريا خوه دپارێزن و بو حاكم كرنا ئه ڤێ باوريا دورست خه باتێ دكن.\nهنه ك هه نه كو به رهڤانێى ژ حه قێ خوه يێ حه ق ناكن، ظولمێ لسه ر خوه قه بول دكن، ظالم مالاوان خراب دكن ده نگ ناكن، كورێ وان دكوژن ده نگ ژ وان ده رناكه ڤت ناموساوان له كه دار دكن، ل حالێ خوه دا نابه عجن و خه باته كى ناكن. فه رهه نگا دينى و قورئانى ئه ڤا كه سێن وها، بو ئومه تێ، نمونه و سه رمه شق حه ساب ناكت.\nبه لێ، ده رسا كو ئه م دكارين ژ ڤێ ئايه تێ وه رگرين ئه ڤه يه كو:


وتووێژەكانی نێوان میسر و توركیا دەستپێدەكەنەوە\nئاڵای میسر و توركیا\nوەزارەتی دەرەوەی میسر، دەستپێكردنەوەی وتووێژەكانی لەگەڵ لایەنی توركیدا ڕادەگەیەنێت، پاش وەستانی لە چەند مانگی ڕابردوودا.\nوەزارەتەكە ڕایگەیاند، هەنگاوەكە وەڵامدانەوەیە بۆ ئەو بانگێشتەی لەلایەن وەزیری دەرەوەی توركیاوە پێشكەشكراوە و بڕیارە لەو چوارچێوەیه‌دا حەمدی لۆزا، جێگری وەزیری دەرەوەی میسر لە ڕۆژانی 7 و 8ی ئەیلولی داهاتوودا سەردانی ئەنقەرە بكات.\nبڕیارە بەرپرسەكەی میسر بەشداری لە گەڕی دووەمی وتووێژە سەرەتاییەكانی نێوان هەردوو وڵاتدا بكات، كە تیایدا پەیوەندییە دووقۆڵییەكانی نێوان هەردوولا، جگە لە چەند دۆسیەیەكی هەرێمایەتی تاوتوێدەكرێن.\nبه‌پێی وتەی سەرچاوەیەكی میسریی ئاگادار، دەستپێكردنەوەی وتووێژەكان پاش ڕاوەستاندنی بۆ ماوەی چەند مانگێك بەهۆی ویستی لایەنی توركییەوە بووە بۆ خستنەبەرباسی ئەگەری لێكتێگەیشتن لەبارەی كۆمەڵێك دۆسیەی هەڵپەسێردراو و دیاریكردنی شێوازی هەماهەنگیی هاوبەشی نێوان هەردوو وڵات.\nماڵپه‌ڕی (سكای نیوز عەرەبی) لەزاری سەرچاوەكەوە وتی، “وتووێژەكان هەر بە “سەرەتایی” دەمێننەوە، تائێستا ڕێككەوتنی كۆتایی لەسەر سێ دۆسیە كه ناكۆكییان لەسەرەكە نەكراوە كە ئەوانیش بریتین له كشانەوەی سەربازیی توركیا لە لیبیا و وەستاندنی گێچەڵەكانی لە ڕۆژهەڵاتی ناوەڕاست و وەستاندنی پشتیوانیی توركیا بۆ گروپی ئیخوان موسلمین بەشێوەیەكی بنەڕەتی و ڕادەستكردنی داواكراوان بە قاهیرە.\nدالیا زیادە، بەڕێوەبەری سەنتەری میسری بۆ لێكۆڵینه‌وه‌ى دیموكراسیی ئازاد دەڵێت، پێویستە دەستپێكردنەوەی وتووێژەكان وەك تەواوكردنی پرۆسەی ئاشتەوایی نێوان میسر و توركیا سەیربكرێت لەچێوەی وێنا گەورەكەی ئەوەی ئێستا لە كۆی خۆرهەڵاتی ناوەڕاستدا ڕوودەدات.\nوتیشی، كشانەوەی ئەمریكا لە ئەفغانستان، بەشێوەیەكی ناڕێكخراو و بێپلان ژیانی سەدان هەزار كه‌سی ڕووبەڕووی مەترسی كردەوە و لەڕاستیشدا بووەهۆی گیانلەدەستدانی سەدان كه‌س، ئه‌وه‌ش هاوشێوەی زەنگی مەترسی بوو كە هاندەربوو بۆ وڵاتانی گەورەی ناوچەكە بۆ بیركردنەوە لە هەماهەنگی و كاری پێكەوەیی بۆ مامەڵەكردن لەگەڵ ئەو بومەلەرزەیەدا، كە كشانەوەی هێزەكانی ئەمریكا لە ناوچەكەدا لە چەند مانگی داهاتوودا دروستیدەكات.\nناكۆكییەكانی نێوان هەردوو وڵات لە ساڵی 2013ەوە سەریهەڵدا بەتایبەت دوای ڕووخانی گروپی ئیخوان موسلمین و پێشكەشكردنی پشتیوانیی دارایی و لۆجیستی بۆ گروپەكە لەلایەن توركیاوە.\nقائیمقامیەتی سلێمانی پسووڵەی سەرپێچی بۆ 44 نانەواخانە كردووە\nئەنجومەنی وەزیرانی عێراق پرۆژە یاسای خزمەتی سەربازی پەسەندكرد\nئیسرائیل دامەزراوەیەكی سەربازی لەسەر سنوورەكانی لوبنان دەكاتەوە\nسوای ئسرائیل ئەمڕۆ سێشەممە 27ی تشرینی یەكەم ڕایگەیاند، دامەزراوەیەكی مەشقی سەربازی لەسەر سنوورەكانی لەگەڵ لوبنان دا كردووەتەوە. لە…\nگەشتی ئاسمانی لەنێوان تەلئەڤیڤ و ڕیاز ئەنجامدەدرێت\nبڕیارە ئەمشەو یەكەم گەشتی ئاسمانیی نێوان تەلئەڤیڤی پایتەختی ئیسرائیل و ڕیازی پایتەختی سعودیە ئەنجامبدرێت. میدیاكانی ئیسرائیل بڵاویانكردەوە، گەشتی…\nدوای هەفتەیەک لە کردنەوەی خوێندنگەکان کچانی ئەفغانی هێشتا لەماڵەوەن\nدوای هەفتەیەک لە کردنەوەی دەرگای خوێندنگەکان و گەڕانەوەی کوڕان بۆ خوێندنگە، هێشتا کچانی ئەفغانی لەماڵەوە چاوەڕێی بڕیاری حکومەتەکەی…


کۆدی هەواڵ: 1264\nڕێکەوتی بڵاوکردنەوە: 00:34 - 2021/03/10\nئاڵدار خەلیل ئەندامی ئەنجومەنی سەرکردایەتیی پارتی کوردیی دەسەڵاتداری یەکێتیی دیموکراتیکی سووریا (PYD) شێوازی مامەڵەکردنی ئەمریکا لەگەڵ کوردی سووریا لە سەردەمی دۆناڵد ترەمپ بە شێوازێکی خراپ دەزانێت و هیوای ئەوەی خواستووە کە ئیدارەی بایدەن ستراتێژییەتێکی جیاواز لەبارەی کوردەکانی سووریاوە بگرێتە بەر.\nبەو حاڵەشەوە ئاڵدار خەلیل بە ئاژانسی هەواڵی فەڕەنسای وتووە: "ئێمە ناتوانین پشت بە ئەوان ببەستین.\nئەو بەرپرسە کوردەی سووریا دۆخی کوردەکانی سووریا بەراورد بە ڕابردوو بە دۆخێکی باش دەزانێت بەڵام دارین خەلیفە شرۆڤەکاری کاروباری سووریا جەختی کردەوە دەسەڵات گرتنی کوردەکان بەتایبەت دەسەڵات گرتنی هێزەکانی سووریایدیموکرات لە هەندێک ناوچەی باکوور و خۆرهەڵاتی سووریا بە هۆی پشتگیرییەکانی ئەمریکاوە بووە.\nئەو شرۆڤەکارە لەبارەی چارەنووسی ناوچەی ژێردەسەڵاتی کوردەکانی سووریا دەڵێت: ئەو مەسەلەیە بەستراوە بەو باسانەوە کە لە واشەنتن لەبارەی بەردەوام بوونی مانەوەی هێزە ئەمریکییەکان یان کشانەوەیان لەو وڵاتە.\nئەو چاودێرەی کاروباری کوردەکان هۆشداریی ئەوەشی داوە ئەگەر هێزە ئەمریکییەکان لە باکووری سووریا بکشێنەوە کوردەکان دەکەونە بەر مەترسیی پەلامار بەتایبەتی لەلایەن تورکیاوە.\nدارین خەلیفە لەبارەی داهاتووی مانەوەی ئەمریکا لە ناوچەی ژێردەسەڵاتی کوردی سووریا دەڵێت: سەرباری ئەوەی ئەمریکییەکان ناتوانن بۆ هەمیشە لەو ناوچەیە بمێننەوە بەڵام ئیدارەی بایدەن حەز ناکات دەستبەجێ بکشێتەوە.\nناوبراو ئاماژەی بە هەوڵدانی کوردەکان و دەوڵەتی ناوەندی بۆ دەستەبەرکردنی ڕێککەوتنێک لەبارەی ناوچەی ژێردەسەڵاتی کوردەکانەوە دەڵێت: یەک چارەسەر ئەوەیە کە ئاستێک لە دەسەڵاتی لامەرکەزی لە باکووری خۆرهەڵاتی سووریا جێبەجێ بکرێت.\nئاڵدار خەلیلیش یەک لە کێشەکانی کورد بەوە دەزانێت کە دەیان هەزار ئەندام یان کەسی سەر بە داعش لە کەمپەکانی ژێردەسەڵاتی کوردەکان ماونەتەوە و دەشڵێت وڵاتانی بیانی نە ئامادەن ئەو داعشانە بگەڕێننەوە وڵاتی خۆیان و نە لە بواری بەڕێوەبردنی دادگا بۆ دادگایی کردنیان یارمەتیی کوردەکانیش دەدەن.


🏰 سەرتەک شوێنەکان\nگوندێکە سەربە شارەدێی مەیدان لە شارۆچکەی خانەقین. [ زۆرتر... 👁] ✖ ✖ ✖ 0 0 ✔ 64% ✍ م.ب. 16-2-2018 1:00:56\n🏰 سەرتەکی بەمۆ شوێنەکان\n📅 کاتی تۆمارکردن Jun 19 2011 11:47AM\nشارەدێی بەمۆ لە شارۆچکەی خانەقین. [ زۆرتر... 👁] ✖ ✖ 0 13 ✔ 74% ✍ هـ.ب. 19-6-2011 11:47:13\n🔤 سەرتەکیە وشە و دەستەواژە\n📅 کاتی تۆمارکردن Jan 15 2019 10:53PM\nبەڕێوەبەری تەکیە، ئەو کەسەی تەکیەی بەڕێوەبردووە. [ [ زۆرتر... 👁] ✖ ✖ 0 1 ✔ 88% ✍ ز.س. 15-1-2019 22:53:46\n📊 نەخۆشیی زیان بە ناوبانگی هەنجیری سەرتەک دەگەیەنێت ئامار و راپرسی\n📅 کاتی تۆمارکردن Sep 7 2017 8:58AM\nڕۆژنیوز، بەرهەم و بۆتان بەهۆی نەخۆشییەوە، هەنجیری [ زۆرتر... 👁] ✖ ✖ 0 0 ✔ 99% ✍ هـ.ب. 7-9-2017 8:58:26\n📊 هاوینەهەواری سەرتەکی بەمۆ گەشتیارێکی زۆری بۆخۆی ڕاکێشاوە ئامار و راپرسی\n📅 کاتی تۆمارکردن Sep 9 2017 10:12AM\nڕۆژنیوز، بەرهەم و بۆتان لەم وەرزی گەرمای هاوینەدا [ زۆرتر... 👁] ✖ ✖ ✖ 0 1 ✔ 91% ✍ هـ.ب. 9-9-2017 10:12:22


پاڵاوگەی کرماشان بە کەمتر لە ١٠ لەسەدی نرخی خۆی فرۆشرا\nزایینی: ٠٩-١٠-٢٠١٧ - هەتاوی: ١٣٩٦/٠٧/١٧ - ١٢:٠٥ تاران قه‌باره‌ی فۆنت:\nکوردستان میدیا: دزین و بەتاڵان بردنی داهات و سامانی کوردستان بە دەستی ڕێژیمی ئێران بەردەوامە و لە پانتایەکی بێ‌وێنەدا درێژەی هەیە.\nعەبدولڕەزا مێسری، نوێنەری ڕێژیم لە پارلەمان لە وتووێژێکدا لەگەڵ هەواڵدریی مێهر ڕایگەیاندووە: پاڵاوگەی کرماشان بەپێی ماددە ٤٤ یاسای بنەڕەتیی لە بەر قەرزەکانی دەوڵەت بە بانکە تایبەتییەکان بە نرخی ١٨٠٠ میلیارد تمەن فرۆشراوە. بەڵام دوای ئەوە هەندێک کەس لە ڕێکخراوی کەرتی تایبەتکاریی، دەسەڵاتی ئەم پاڵاوگەیە لە دەستی خاونەکانیانی دەر هێناوە و دیسان بە ١٠ لەسەدی نرخی ڕاستەقینە بە کەسێکی دیکە فرۆشراوە.\nمێسری کە خۆی یەکێک لە مۆرەکانی ڕێژیمە و سەر بە سپای پاسدارانە، لە درێژەی قسەکانیدا ئاماژەی بە قەرزدار بوونی خاوەنی ئێستای پاڵاوگەی کرماشان کردووە و وتوویەتی: خاونی ئێستەی پاڵاوگە مافی بەڕێوەبردنی نییە و بە بانکەکان قەرزدارە.\nململانێیەکانی نێو دەوڵەت و کێشەی نێو باڵەکانی ڕێژیم بۆ تاڵان کردنی داهات و سامانی کوردستان بووەتە هۆی ئەوەیکە هەر کام لەم لایەنانە بە بەربەست دانان لە هەمبەر لایەنێکی دیکە و بۆ کەوتنە پێش لە تاڵان کردن، دەستیان کردووە بە درکاندن و ڕوون کردنی دزییەکانی لایەنی بەرانبەر، کە بە بڵاو بوونی ئەو هەواڵانە بەشێکی زۆر لە تاڵانەکانی ڕێژیم فاشیستی - مەزهەبی ئێران لە کوردستان ئاشکرا کراوە.\nجێگەی ئاماژەیە کە بەتایبەتیی کردنی شیرکەتەکان، کانگاکان و کارخانەکان لە چەند ساڵی ڕابردوودا، بووەتە هۆی کێشە بۆ کرێکاران و لەم بارەوە چەندین مانگرتنی کرێکارانی لێ کەوتووەتەوە.


جێگری سەرۆکی پارتی دیموکراتی کوردستان، پەیامێک ئاڕاستەی یەکێتی ئافرەتان دەکات | دەزگاى زارى کرمانجى\nنێچیرڤان بارزانی جێگری سەرۆکی پارتی دیموکراتی کوردستان، بە بۆنەی ٦٧ەمین ساڵیادی دامەزراندنی رێکخراوەکەیانەوە، پەیامێک ئاڕاستەی یەکێتی ئافرەتانی کوردستان دەکات، و دەڵێ ئەو رێکخراوە خاوەنی مێژوویەکی پڕ سەروەری و تێکۆشانە، ڕۆڵی گرینگ و بەرپرسیارانەی هەبووە لە قۆناغە جیاجیاکانی خەباتی نیشتیمانی و نەتەوەییماندا و، پێشەنگی خەباتی مەدەنی و ڕێکخراوەییە لە کوردستاندا.\nدەقی پەیامی نێچیرڤان بارزانی جێگری سەرۆکی پارتی دیموکراتی کوردستان بۆ یەکێتیی ئافرەتانی کوردستان:\nبەڕێزان سکرتێر و ئەندامانی مەکتەبی سکرتاریەت و ئەنجومەنی باڵای یەکێتیی ئافرەتانی کوردستان..\nبە بۆنەی (٦٧)هەمین ساڵیادی دامەزراندنی یەکێتیی ئافرەتانی کوردستانەوە، گەرمترین پیرۆزبایی لە خۆتان و کادیر و ئەندامانی یەکێتیی ئافرەتانی کوردستان و سەرجەم ئافرەتانی کوردستان دەکەم. هیوای سەرکەوتن و پێشکەوتنی زیاترتان بۆ دەخوازم.\nیەکێتیی ئافرەتانی کوردستان خاوەنی مێژوویەکی پڕ سەروەری و تێکۆشانە، ڕۆڵی گرنگ و بەرپرسیارانەی هەبووە لە قۆناغە جیاجیاکانی خەباتی نیشتیمانی و نەتەوەییماندا و پێشەنگی خەباتی مەدەنی و ڕێکخراوەییە لە کوردستاندا. ئەم ڕێکخراوە سەنگینە قوتابخانەیەک بووە بۆ پێگەیاندنی چەندین ناو و توانای دیار لە ئافرەتانی تێکۆشەر و قوربانیدەر و سەرکردە لە بواری خەباتی مەدەنی و سیاسی و پەروەردەیی و فەرهەنگی لە کوردستاندا.\nئەو مێژووە دێرینەی یەکێتیی ئافرەتانی کوردستان، بەڵگەی هەبوونی بیری یەکسانیخوازی و پێشکەوتنخوازانەیە لە نەهج و بیروباوەڕی پارتی دیموکراتی کوردستاندا هەر لە سەرەتای خەباتی سیاسییەوە، بەڵگەی بڕوابەخۆبوون و زیندوویەتیی ئافرەتانی کوردستانیشە لە بینینی ڕۆڵی بەرپرسیارانەیان لە مێژووی گەلەکەماندا.\nهەر بەم بۆنەیەوە، دووبارە پشتیوانیی تەواوی خۆمانتان بۆ دووپات دەکەینەوە لە خەباتی ڕێکخراوەیی و مەدەنیانەتان بۆ داکۆکیکردن لە ماف و خواستەکانی ئافرەتانی کوردستان و بەهێزکردنی بنەماکانی کولتووری یەکسانی لە کۆمەڵگەی کوردستانیدا.\nهیوای سەرکەوتنی زیاتر و پێشکەوتنی بەردەوامتان بۆ دەخوازم.\nبەرز و پیرۆز بێت ساڵیادی دامەزراندنی یەکێتیی ئافرەتانی کوردستان.


ئێرانییەكان سەرەڕای داخستنی سنوورەكان بەردەوامن لەسەردانی شوێنە ئاینییەكانی عێراق\n24/03/2020 427 جار خوێندراوه‌ته‌وه\nلەگەڵ ئەوەی دەستەی دەروازە سنوورییەكانی عێراق رایگەیاند، بەمەبەستی ڕێگرتن لە بڵاوبوونەوەی ڤایرۆسی كۆرۆنا سنوورەكانیان بەتەواوەتی لەگەڵ وڵاتی ئێران داخستوون، بەڵام بەپێی گرتە ڤیدیۆیەك، كە چالاكە عێراقییەكان بڵاویانكردووەتەوە پێچەوانەی ئەوە دەسەلمێنێت و دەردەكەوێت، كە ئێرانییەكان بەردەوامن لە هاتن بۆ عێراق.\nبەپێی ئەو ڤیدیۆیەی چەند چالاكێكی عێراقی بڵاویان كردووەتەوە دەردەكەوێت، رۆژی دووشەممەی رابردوو ژمارەیەك كەسی ئێرانی سەردانی عەتەبەی عەبباسییە لەكەربەلا دەكەن و وێنەگرەكە و ئەوەی لەگەڵییەتی دەڵێن: ئەوانە ئێرانین.\nبەردەوامی سەردانی ئێرانییەكان بووەتە جێگای سەرسووڕمانی چالاكانی تۆرە كۆمەڵایەتییەكان لەكاتێكدا دەسەڵاتدارانی پارێزگاكە باس لەوە دەكەن، كە دەروازەكانیان تەنانەت بەڕووی هاووڵاتییانی عێراقیشدا داخستووە.\nلەبەرانبەردا پۆلیسی پارێزگای كەربەلا بەیاننامەیەكی دەركردووە و تێیدا ئەوەی روونكردووەتەوە، كە ئەو كەسانەی لە گرتە ڤیدیۆكەدا دەردەكەون كرێكاری ئێرانین ساڵی رابردوو هاتوونەتە پارێزگاكە، لەگەڵ ئەوەی مێژووی ڤیدیۆكە ٢٣ی مارسە.\nپۆلیسی كەربەلا راشیگەیاندووە، كە ئەو كەسانە كرێكاری ئێرانین و ساڵی ٢٠١٩ هاتوونەتە پارێزگاكە و گرێبەستی كاریان لەگەڵ ئەمیندارێتی گشتی عەتەبەی عەبباسییە هەیە و بۆ ئەوەی لەیەكێك لە پرۆژەكانیاندا كار بكەن.\nهەروەها رایگەیاند، گرێبەستی ئەو كەسانە لەكۆتاییدایە و ماوەی مانەوەشیان تەواو بووە، بۆیە داوای كردووە كە عەتەبەی عەباسییە كاروبارەكانیان رێكبخات بۆ ئەوەی بۆ وڵاتی خۆیان بنێردرێنەوە، ڕاستییەكەشی ئەوەیە ئەوان لەم ماوەیەدا لە ئێرانەوە نەهاتوون بۆ عێراق.\nماوەی مانگێك دەبێت دەسەڵاتدارانی عێراق رایانگەیاندووە، دەروازەكانیان بەڕووی وڵاتی ئێراندا داخستووە و جگە لەو عێراقییانەی لە وڵاتی ئێران بوون ڕێگە بەهیچ ئێرانییەك نادرێت بێتەناو عێراقەوە.\nبەڵام سەرچاوەیەك بە كەناڵی حوڕرەی ئەمەریكی راگەیاندووە، هێشتا دەسەڵاتدارانی پارێزگاكە ڕێگە بە ئێرانییەكان دەدن بێنە عێراقەوە.\nئەو سەرچاوەیە ئاماژەی بۆ ئەوەش كردووە، لەماوەی یەك هەفتەدا نزیكەی ٢٥ سەردانكەری ئێرانی هاتوونەتە پارێزگاكە .


دەنگدان بە گۆڕان، دەسەڵاتی تاکڕەو و بنەماڵەیی ناهێڵێت\nدیمانەی: عەلی فەتاح\nسه‌عید كاكه‌یی رایدەگەیەنێت، پشتگیریكردنی په‌یام و بەرنامەکانی بزوتنه‌وه‌ی گۆڕان دەبێتە مایه‌ی شۆڕشێكی بێ وێنه‌ی ئاشتیخوازانه له‌رۆژهه‌ڵاتی ناوەڕاستدا بۆ به‌ره‌و پێشبردنی كۆمه‌ڵگای كوردستانی و گه‌یشتن به‌و مافانه‌ی كه هاوڵاتیان داوای دەکەن.\nناوبراو لەم دیمانەیەیدا لەگەڵ (سبەی) ئاماژە بەوەش دەکات، بزوتنه‌وه‌ی گۆڕان وه‌رچه‌رخان و گۆڕانێكی بنه‌ڕه‌تیه له‌مێژوی هاوچه‌رخی بزوتنه‌وه‌ی رزگاریخوازی كوردستان و دەڵێت: وەک لایه‌نگرێكی گۆڕانخوازانی كوردستان له‌و باوه‌ڕه‌دام هه‌ڵبژاردنی ٢١ی ئه‌یلولی داهاتو ببێته یه‌كه‌م وێستگه‌ی ژیانێكی دیموكراسیانه‌ی ئازاد.\nسەعید کاکەیی، كاندیدی دكتۆرا له شیكردنه‌وه و چاره‌سه‌ری كێشه نێوده‌وڵه‌تیه‌كان و یاریده‌ری مامۆستای زانكۆی له زانكۆی (نۆڤا) فلۆریدا له ئه‌مەریكا، داوا لە هاوڵاتیان دەکات بەشداری فراوان لە هەڵبژاردندا بکەن و ئەوەش دەخاتەڕو: ده‌رئه‌نجامی ده‌نگ نه‌دان به زه‌ره‌ری خودی هاوڵاتی ده‌شكێته‌وه. ئه‌گه‌ر هاوڵاتی نه‌چێته ده‌نگدان كه‌واتە ره‌زامه‌نده به‌مانه‌وه‌ی ده‌سه‌ڵاتی گه‌نده‌ڵ و ده‌سه‌ڵاتی بنه‌ماڵه‌یی، به‌ڵام ئه‌گه‌ر بچێت بۆ ده‌نگدان و كاندیدی خۆی هه‌ڵبژێرێت، ئه‌وا ئه‌گه‌ری ده‌ستاوده‌ستكردنی ئاشتیانه‌ی ده‌سه‌ڵات زۆر به‌هێزتر ده‌بێت.\nسبه‌ی: چۆن له هه‌ڵبژاردنه‌كانی 21ی ئەیلولی داهاتو ده‌ڕوانن؟\nسه‌عید كاكه‌یی: پێشه‌كی به‌بێ هه‌ڵبژاردن هیچ بڕیارێك ده‌سته‌به‌ر ناكرێت، ئه‌گه‌ر بڕیاری باش بده‌یت كاردانه‌وه‌كه‌ی باش ده‌بێت، پرۆسه‌ی بڕیاردان گرێدراوی ئه‌و بژاردانه‌یه كه خراونه‌ته به‌رده‌ستی بڕیارده‌ر بۆ هه‌ڵبژاردنی بژاره هه‌ره باشه‌كان.\nدیموكراسیه‌ت بریتییه له پرۆسه‌ی ره‌خساندنی هه‌ل بۆ ئه‌ندامانی گه‌ل تاوه‌كو بتوانن له كه‌شێكی ئازادانه‌دا نه‌ك ته‌نها بڕیاری هه‌ڵبژاردنی كاندیده‌كانی خۆیان بده‌ن، به‌ڵكو ئه‌و ده‌سه‌ڵاتانه‌شی لێ دروست بكه‌ن كه پێویستن بۆ كۆنتڕۆڵكردنی نوێنه‌رو سه‌ركرده‌كانیان له‌لایه‌ك و له‌لایه‌كی تریشه‌وه بۆ ده‌سته‌به‌ركردنی مافه‌كانی وه‌ك ئازادی راده‌ربڕین و ژیانێكی ئاسوده‌ی شكۆمه‌ندو هه‌لی كاری یه‌كسان و راهێنان و فێركاری و زامنكردنی ته‌ندروستیه‌كی شیاو... هتد. به‌جیا له‌م مه‌به‌سته بنه‌ڕه‌تیه پڕۆسه‌ی هه‌ڵبژاردن چه‌ندین مه‌به‌ستی گرنگی تریشی هه‌ن، وه‌ك به كۆمه‌ڵایه‌تی كردنی چالاكیه سیاسیه‌كان و به دامه‌زراوه‌كردنی كاریگه‌ریه جه‌ماوه‌ریه‌كان له‌سه‌ر لایه‌نه سیاسیه‌كان و به دامه‌زراوه‌كردنی مافی گه‌ل له كۆنتڕۆڵكردنی ده‌سه‌ڵاتی سیاسی و به‌هێزكردنی تواناو ده‌سه‌ڵاتی حكومه‌ت به‌سه‌ر كێشه ناوخۆیی و ده‌ره‌كیه‌كاندا.\nپاش راپه‌ڕینه مه‌زنه‌كه‌ی ساڵی ١٩٩١و هه‌تا سه‌رهه‌ڵدان و دامه‌زراندنی بزوتنه‌وه‌ی گۆڕان له ساڵی ٢٠٠٩دا، لایه‌نه سیاسیه‌كانی هه‌رێمی كوردستان چه‌ندین هه‌نگاوی روكه‌شی دیموكراتیزه‌یان هه‌ڵناوه به‌هیوای ده‌سته‌به‌ركردنی سیسته‌مێكی حوكمڕانی دیموكراسیانه. به‌ڵام مه‌خابن هه‌تا ئێستا نه‌ك هه‌ر ئه‌و سیسته‌مه‌یان ده‌سته‌به‌ر نه‌كردوه، به‌ڵكو نه‌گه‌یشتونه‌ته پرۆسه‌ی دیموكراسیه‌تی ئازادانه "دیموكراسیه‌تی لیبرال" له‌به‌ر چه‌ندین هۆی كه‌ڵه‌كه‌بوی سیاسی كه زه‌قترینیان بریتین له گشتگه‌رییه‌كی وابه‌سته به دابونه‌ریتی خێڵایه‌تی گرێدراو به ئه‌قڵیه‌تی ته‌سكی بنه‌ماڵه‌یی و تاكڕه‌وی حیزبی.\nخۆشبه‌ختانه، له‌گه‌ڵ دروستبونی بزوتنه‌وه‌ی گۆڕان و به‌رزكردنه‌وه‌ی په‌یامی گۆڕینی ئاشتیخوازانه‌ی ده‌سه‌ڵاتی بنه‌ماڵه‌یی و له‌باربردنی قۆرخكاری حیزبیانه له‌لایه‌ك و خێراتربونی هه‌نگاوه‌كانی به‌دیموكراتیزه‌كردنی باری سیاسی و ئابوری و كۆمه‌ڵایه‌تی له‌لاكه‌ی تره‌وه، خواستی گه‌یشتن به پرۆسه‌ی دیموكراسیه‌تی ئازادانه تادێت خێراتر ده‌بێته‌وه‌و بره‌و به‌ده‌سه‌ڵاتی گه‌نده‌ڵ و قۆرخكارو تاكڕه‌وی به‌رته‌سكتر ده‌بێته‌وه، بۆیه وه‌ك لایه‌نگرێكی گۆڕانخوازانی كوردستان له‌و باوه‌ڕه‌دام كه هه‌ڵبژاردنه‌كانی ٢١ی ئه‌یلولی داهاتو ببێته یه‌كه‌م وێستگه‌ی ژیانێكی دیموكراسیانه‌ی ئازاد كه تیایدا تاكی كوردستانی ده‌كرێ به بڕیاری بوێرانه‌ی خۆی به‌شداربێت له بزمار رێژكردنی تابوتی ده‌سه‌ڵاتی گه‌نده‌ڵكارو لەگۆڕنانی کەلاکی خیانه‌تی نه‌ته‌وه‌یی و نیشتیمانی و گه‌نده‌ڵی و مه‌حسوبیه‌ت. ئه‌گینا به هه‌نگاوی خاوی دیموكراتیزه‌كردن، ئه‌وا كه‌س له گێژه‌ونی كۆیلایه‌تی و ژیانی مه‌ژی و مه‌مره رزگاری نابێت.\nسبه‌ی: تاچه‌ند به‌شداریكردنی به‌رفراوانی هاوڵاتیان به گرنگ ده‌زانن؟\nسه‌عید كاكه‌یی: دیموكراتیزه‌بون پرۆسه‌یه‌كی جه‌ماوه‌رییه نه‌ك حزبی و تاكه كه‌سی، به‌بێ به‌شداریكردنی به‌رفراوانی هاوڵاتیان، ئاسته‌مه ئه‌م پرۆسه‌یه بگاته وێستگه‌ی دیموكراسی ئازاد، له‌مه‌ش خراپتر ئه‌گه‌ر هاوڵاتیان به شێوه‌یه‌كی به‌رفراوان به‌شداری هه‌ڵبژاردنه‌كان نه‌كه‌ن، ئه‌وا چوار ساڵ و له‌وانه‌شه هه‌شت ساڵی داهاتوی كوردستان بكه‌وێته ده‌ست ده‌سه‌ڵاتێكی تاكڕه‌وی بنه‌ماڵه‌یی.\nله سیسته‌می ده‌سه‌ڵاتی تاكڕه‌ویدا، بره‌وی هاوڵاتی بۆ به‌شداریكردن له كاروباری سیاسیدا به‌رته‌سك ده‌بێت. هه‌روه‌ها پێگه‌ی ئابوری و كۆمه‌ڵایه‌تی هاوڵاتیان و به‌تایبه‌ت هه‌ڵگرانی بڕوانامه‌ی خوێندنی زانكۆیی لاوازتر ده‌بن به‌هۆی په‌یڕه‌وكردنی سیاسه‌تی به‌ربڵاوی گه‌وجاندن و به كۆیله‌كردنی خه‌ڵك و به‌تایبه‌ت چینی هه‌ژاران. ئا له‌م جۆره كه‌ش و هەوایه‌دا، كۆنه‌په‌رستی و هزری خێڵه‌كی زاڵ ده‌بن به‌سه‌ر خواسته‌كانی تازه‌گه‌ری و داهێنان و پێشكه‌وتنی كۆمه‌ڵایه‌تی. ره‌وشتی قێزه‌ون و ناشرینی وه‌ك خیانه‌ت و بەتاڵانبردنی سامانی نەتەوە ده‌بنه مۆركی جوامێری خیانەتکاران و ره‌وشتی نیشتیمانپه‌روه‌ری و پێشكه‌وتنخوازی و ئازادی راده‌ربڕین ده‌بنه مۆركی ناشرینی بیانی و خه‌ڵكی پێ سه‌ركۆنه ده‌كرێت.\nكه‌واتە بۆ بره‌ونه‌دان به دروستبونی ده‌سه‌ڵاتی تاكڕه‌وی، ئه‌ركی نیشتیمانی و ئه‌خلاقی هه‌مو هاوڵاتیه‌كه کە مافی ده‌نگدانی هه‌بێت، به‌شداری بكات له هه‌ڵبژاردنه‌كان و بڕیار له‌سه‌ر ئه‌و كاندیده بدات كه ده‌یه‌وێت ببێته نوێنه‌ری گه‌ل له‌په‌رله‌مانی داهاتوی كوردستاندا، ئه‌ڵبه‌ته ئه‌گه‌ر هاوڵاتی كاندیده‌كانی بزوتنه‌وه‌ی گۆڕان و لایه‌نه‌كانی تری ئۆپۆزسیۆن هه‌ڵبژێرێت و به رێژه‌یه‌كی باش ئه‌ندام په‌رله‌مانی تازه بنێرێته په‌رله‌مانی كوردستان، ئه‌وكاته هاوكێشه سیاسیه‌كانی هه‌رێمی كوردستان گۆڕانكاری سه‌ره‌كییان به‌سه‌ردێت و پرسی گرنگی وه‌ك هه‌مواركردنه‌وه‌ی ره‌شنوسی ده‌ستوری هه‌رێم ده‌بێته كاری سه‌ره‌كی په‌رله‌مانتارانی تازه بۆ له‌باربردنی خه‌ونی تاكڕه‌وی و قۆرخكردنی سه‌رۆكایه‌تی هه‌رێم له‌ده‌ستی بنه‌ماڵه‌یه‌كی دیاریکراودا، هه‌روه‌ها پرسی كۆنترۆڵكردنی سه‌روه‌ت و سامانی نیشتیمانی ده‌كه‌وێته به‌ر چاودێری نوێنه‌رانی گه‌ل و هاوڵاتیانیش له‌چۆنیه‌تی به‌كارهێنانی داهاتی ئه‌و سه‌روه‌ت و سامانانه نه‌ك ته‌نها ئاگادار ده‌بنه‌وه، به‌ڵكو ده‌بنه ره‌قیبێك بۆ چۆنیه‌تی خه‌رجكردنی له‌پڕۆژه ستراتیژیه‌كانی داهاتوی هه‌رێمدا وه‌ك دابینكردنی بژێوی ژیانی بێ منه‌ت بۆ هه‌مو هاوڵاتیه‌ك و زامنكردنی خوێدنی باڵا بۆ هه‌مو هاوڵاتیه‌كی ئاره‌زومه‌ندو له‌سه‌روی هه‌موشیانه‌وه گه‌ره‌نتی كردنی خزمه‌تگوزاریه سه‌ره‌تاییه‌كانی ته‌ندروستی بۆ هه‌مو تاكێكی كوردستانی.\nزۆرێك هه‌ن هێشتا مه‌ستی ده‌ستكه‌وتی تاكه كه‌سین و ره‌خنه له‌م زه‌نگی مه‌ترسیانه‌ی من ده‌گرن به‌وه‌ی كه به‌نده چاوی به‌و پێشكه‌وتنه‌ی كوردستان هه‌ڵنایه‌ت و راستیه‌كان وه‌ك خۆی نابینێت. له وه‌ڵامی ئه‌و به‌ڕێزانه‌دا ده‌ڵێم با ئاوڕێك له‌ساڵانی حه‌فتاكانی حوكمی به‌عس بده‌ینه‌وه له‌عێراق و بزانین چییان نه‌كرد بۆ گه‌شه‌پێدانی شاره‌كانی وه‌ك به‌غداو تكریت و موسڵ و باقوبه‌و رومادی كه به هه‌واداری سه‌رسه‌ختی به‌عسیه‌كان ناسرابون! ئایا ئه‌و گه‌شه‌پێدانانه له‌سه‌ر حیسابی شاره‌كانی كوردستان و باشوری عێراق نه‌بون كه به نه‌یاری به‌عس ناسرابون؟ ئایا ئه‌و گه‌شه‌پێدانه بیناسازیانه كافی بون بۆ گه‌شه‌پێدانی ژیانی هاوڵاتیان یان بونه مایه‌ی داپوكان و پوچه‌ڵكردنی ناخی تاكی عه‌ره‌بی سوننه؟\nهه‌روه‌ها بڕوانه وڵاته عه‌ره‌بیه‌كانی ناوچه‌كه كه به به‌هاری عه‌ره‌بیدا تێده‌په‌ڕن، چونكه عه‌ره‌به‌كان به‌شداریكردنێكی به‌رفراوانیان له‌پرۆسه‌ی دیموكراتیزه‌كردنی سیسته‌می سیاسی خۆیاندا نه‌كردوه، نه‌ك ته‌نها پرۆسه‌كانیان نه‌گه‌یشتونه‌ته ئامانجی سه‌ره‌كی خۆیان، به‌ڵكو له وڵاتانی وه‌ك لیبیاو سوریاو میسر به ئاقارێكی زۆر خوێناویدا تێده‌په‌ڕن و ده‌رئه‌نجامه‌كانیشیان هێشتا نادیارن، به‌ڵام ئه‌گه‌ر بێت و بڕوانینه پرۆسه‌كانی به‌دیموكراتیزه‌بونی مالیزیاو ئه‌ندۆنیسیا كه هاوڵاتیان به‌شدارییه‌كی به‌رفراوانیان تێدا كرد، ئه‌وا بێگومان بۆمان ساغ ده‌بێته‌وه كه ئه‌م دو وڵاته نه‌ك ته‌نها گه‌یشتونه‌ته یه‌كه‌م وێستگه‌ی دیموكراسیه‌تی ئازادانه، به‌ڵكو له دو وڵاتی هه‌ژاری ئاسیای باشوره‌وه بونه‌ته دو وڵاتی پێشه‌نگی ئه‌و ناوچه‌یه‌ی جیهان.\nسبه‌ی: نه‌چون بۆ ده‌نگدان ده‌چێته چ خانه‌یه‌كی خزمه‌تكردنه‌وه؟\nسه‌عید كاكه‌یی: با زۆر به رونی و راشكاوانه وه‌ڵامی ئه‌م پرسیاره‌تان بده‌مه‌وه، له‌كاتێكدا هاوڵاتی ئازاده به چ شێوه‌یه‌ك مافی ده‌نگدانی خۆی به‌كاردێنێت و ئازاده له‌وه‌ی به‌شداری پرۆسه‌ی ده‌نگدان بكات یاخود نه‌یكات، به‌ڵام ده‌رئه‌نجامی ده‌نگ نه‌دان به زه‌ره‌ری خودی هاوڵاتی ده‌شكێته‌وه. نمونه‌ی زیندوشمان به‌شداری كردنه كه‌مه‌كه‌ی هاوڵاتیانی سوننه‌ی عه‌ره‌به له‌هه‌ڵبژاردنه‌كانی ساڵی ٢٠٠٥ی عێراقدا كه چۆن بوه مایه‌ی په‌راوێزخستنی عه‌ره‌بی سوننه، بێگومان هه‌مومان ئاگادارین كه ئاكامی ئه‌و به‌شداریكردنه كه‌مه چه‌ند خوێناوی بو، به‌تایبه‌ت له‌نێوان ساڵانی ٢٠٠٦ و ٢٠٠٧دا. لێره‌دا پێویسته دوباره جه‌خت له‌و راستیه بكه‌مه‌وه كه هه‌رێمی كوردستان به پرۆسه‌ی دیموكراتیزه‌كردندا ده‌ڕوات و هێشتا نه‌گه‌یشتۆته وێستگه‌ی یه‌كه‌می دیموكراسی كه تیایدا ده‌نگ و بڕیاری هاوڵاتی سه‌نگ و قورسایی خۆی هه‌بێت، به واتایه‌كی ره‌ق و ته‌ق ئه‌گه‌ر هاوڵاتی نه‌چێته ده‌نگدان كه‌واتا ره‌زامه‌نده به مانه‌وه‌ی ده‌سه‌ڵاتی گه‌نده‌ڵ و قایله به مانه‌وه‌ی ده‌سه‌ڵاتی بنه‌ماڵه‌یی، به‌ڵام ئه‌گه‌ر بچێت بۆ ده‌نگدان و كاندیدی خۆی هه‌ڵبژێرێت، ئه‌وا ئه‌گه‌ری ده‌ستاوده‌ست كردنی ئاشتیانه‌ی ده‌سه‌ڵات زۆر به‌هێزتر ده‌بێت.\nنمونه‌یه‌كی تر له‌وه‌ڵامی ئه‌و پرسیاره‌دا وێنا ده‌كرێته‌وه كه ئاخۆ بۆ ته‌زویرو ته‌زویركاری پیشه‌یه‌كی ناحه‌زو قێزه‌ونه؟ لایه‌نه سیاسیه ته‌قلیدیه‌كان ئه‌وكاته په‌نا بۆ ته‌زویركردن ده‌به‌ن كه دڵنیاده‌بن له‌وه‌ی به‌شداریكردنی به‌رفراوانی هاوڵاتیانی ناڕازی له‌سیاسه‌ته‌كانیان ده‌بێته مه‌ترسیه‌كی گه‌وره بۆ داماڵینی ده‌سه‌ڵاته ناحه‌زه‌كه‌یان، كه‌واتە نه‌چون بۆ ده‌نگدان نه‌ك ته‌نها ده‌چێته خانه‌ی سه‌ركه‌وتنی ده‌سه‌ڵاتی گه‌نده‌ڵ، به‌ڵكو چه‌كێكی كوشنده‌یه بۆ لاوازكردنی قه‌واره‌ی سیاسی لایه‌نه‌كانی ئۆپۆزسیۆن.\nسبه‌ی: تێڕوانینتان له‌سه‌ر په‌یام و به‌رنامه‌كانی بزوتنه‌وه‌ی گۆڕان چییه؟\nسه‌عید كاكه‌یی: په‌یام و به‌رنامه‌كانی ئه‌م بزوتنه‌وه‌یه زۆر رون و ئاشكراو بێ پێچ و په‌نان، به‌ڵام ئه‌وه‌ی كه ناكرێ فه‌رامۆش بكرێت په‌یامی سه‌ره‌كی بزوتنه‌وه‌ی گۆڕانه كه بریتیه له‌گه‌ڕاندنه‌وه‌ی جڵه‌وی ده‌سه‌ڵات بۆ هاوڵاتیان به میكانیزمی ئاشتیانه‌ی مه‌ده‌نی له‌رێگای سندوقه‌كانی ده‌نگدانه‌وه بێ خۆبه‌ستنه‌وه به ئایدۆلۆژیایه‌كی به‌رته‌سكی دیاریكراو، ئه‌ڵبه‌ته ئه‌م ئازادیه فیكرییه گه‌نجینه‌یه‌كی ده‌وڵه‌مه‌ندو له‌بن نه‌هاتوه‌و هێزێكی بێ هاوتای به‌خشیوه‌ته بزوتنه‌وه‌ی گۆڕان بۆ داڕشتنی به‌رنامه‌یه‌كی كاری سیاسی كه بتوانێت گۆڕانكاری بنه‌ڕه‌تی و چاكسازی ریشه‌یی له‌بواره سیاسی و ئابوری و كۆمه‌ڵایه‌تیه‌كاندا ئه‌نجام بدات.\nوه‌ك چه‌پێكی میانڕه‌و، بیست ساڵی ره‌به‌قه به‌شداری ده‌كه‌م له‌پرۆسه‌ی سیاسی وڵاتی كه‌نه‌دا چ وه‌ك سۆشیال دیموكراتێك و چ وه‌ك چه‌پێكی لیبرال، له‌ماوه‌ی ئه‌م بیست ساڵه‌دا چه‌ندین په‌یام و پرۆگرامی سیاسی هه‌ردو حزبی دیموكراتی تازه‌ی كه‌نه‌دایی و حزبی لیبرالی كه‌نەداییم خوێندۆته‌وه‌و به‌تایبه‌ت ئه‌و په‌یام و به‌رنامانه‌ی كه په‌یوه‌ستن به هه‌رێمی (كیوبه‌ك)ه‌وه. به به‌راوردكردنی په‌یام و به‌رنامه‌كانی بزوتنه‌وه‌ی گۆڕان له‌گه‌ڵ بەشێک له‌په‌یام و به‌رنامه‌كانی ئه‌و دو حزبه‌ی كه ئاماژه‌م به ناویان كردووه، زۆر گه‌شبینم و دڵنیام له‌وه‌ی كه پشتگیریكردنی ئه‌م په‌یام و به‌رنامانه‌ی بزوتنه‌وه‌ی گۆڕان ده‌شێ ببنه مایه‌ی شۆڕشێكی بێ وێنه‌ی ئاشتیخوازانه له‌رۆژهه‌ڵاتی ناوێندا بۆ به‌ره‌و پێشبردنی كۆمه‌ڵگای كوردستانی و گه‌یشتن به‌و مافانه‌ی كه هاوڵاتیانی كه‌نه‌دایی له‌هه‌رێمی كیوبه‌كدا پتر له‌په‌نجا ساڵه به‌ده‌ستیان هێناوه. ئه‌مه له‌لایه‌ك، له‌لایه‌كی تریشه‌وه ئه‌گه‌ر فاكته‌ره‌كانی جیۆپۆلۆتیكی هه‌رێمی كوردستان بخه‌ینه به‌رچاو، بێگومانم له‌وه‌ی كه به داكۆكیكردن له‌په‌یام و به‌رنامه‌كانی بزوتنه‌وه‌ی گۆڕان، هه‌رێمی كوردستان خێراتر ده‌گاته سه‌ربه‌خۆیی خۆی.\nیه‌ك له‌مه‌رجه سه‌ره‌كیه‌كانی سه‌ربه‌خۆیی هه‌ر گه‌لێك به‌نده به رێژه‌و پته‌وی دامه‌زراوه دیموكراسیه‌كانیه‌وه. ئه‌گه‌ر هه‌ر ده‌سه‌ڵاتێكی سیاسی دامه‌زراوه‌ی دیموكراسی نه‌بێت و جڵه‌وی بۆ ئه‌ناركیزم و پاشاگه‌ردانی و تاكڕه‌وی شۆڕكردبێته‌وه، بێگومان كۆمه‌ڵگای نێوده‌وڵه‌تی ئامێزی بۆ ناكاته‌وه‌و پێچه‌وانه‌كه‌شی راسته. كه‌واتە به‌گژداچونی ئاشتیانه‌ی قۆرخكردنی ده‌سه‌ڵات له‌لایه‌ن بنه‌ماڵه‌و وەزیرە ده‌ستڕۆكانه‌وه‌و به دامه‌زراوه‌كردنی حكومه‌ت دور له‌ده‌ستێوه‌ردانی حزبی دو مه‌رجی سه‌ره‌كین بۆ رزگاری و سه‌ربه‌خۆیی كوردستان. ئه‌م دو مه‌رجه‌ش وه‌ك ئه‌ستێره‌ی گه‌لاوێژ له فه‌زای په‌یام و به‌رنامه‌كانی بزوتنه‌وه‌ی گۆڕاندا ده‌دره‌وشێنه‌وه. ئه‌ركی هاوڵاتییش له‌م قۆناغه هه‌ستیاره‌دا پشتگیریكردنی به‌رفراوانه له‌كاندیده‌كانی لیستی گۆڕان بۆ به‌دیهێنانی ئه‌م په‌یام و به‌رنامانه كه نه‌ك ته‌نها واقیعیانه داڕێژراون، به‌ڵكو بناغه‌ی سه‌ره‌كیشن بۆ خۆشگوزه‌رانی و پێشخستنی كۆمه‌ڵگای كوردستانی، بۆ نمونه به‌رنامه‌ی هه‌لی كاری یه‌كسان بۆ هه‌مو هاوڵاتیه‌ك زامنی ئازادكردنی تاكه له كۆیلایه‌تی و زه‌برێكی كوشنده‌یه بۆ نه‌هێشتنی مه‌حسوبیه‌ت. هه‌روه‌ها به‌رنامه‌ی بیمه‌ی كار بۆ بێكاران هه‌نگاوێكی تره بۆ ئازادكردنی تاك له زه‌لاله‌تی حزبایه‌تی و مه‌حسوبیه‌ت و تاكپه‌رستی. له‌سه‌روی هه‌موشیانه‌وه، گه‌ڕانه‌وه‌ی شه‌رعیه‌تی ده‌سه‌ڵاته بۆ هاوڵاتیان كه ئه‌گه‌ر له ریفراندۆمێكی به‌رفراواندا بڕیاری سه‌ربه‌خۆیی بۆ كوردستان بده‌ن، هێز نیه بتوانێت پێشگری له جێبه‌جێكردنی بڕیاری شه‌رعی گه‌ل بكات.\nسبه‌ی: چوار ساڵی رابردو گۆڕان چی كردوه‌و چۆن له ده‌ركه‌وته‌ی كاره‌كانی بزوتنه‌وه‌ی گۆڕان ده‌ڕوانن؟\nسه‌عید كاكه‌یی: لێتان ناشارمه‌وه له‌سه‌ره‌تای دروستبونی بزوتنه‌وه‌ی گۆڕان به گومانه‌وه ده‌مڕوانیه په‌یام و به‌رنامه‌كانی. به‌ڵام وه‌ك چاودێرێكی دوره وڵات رۆژ به‌رۆژ به‌دواداچونم بۆ هه‌واڵ و كارو چالاكیه سیاسیه‌كانی هه‌رێمی كوردستان ده‌كرد. له‌ماوه‌ی سێ ساڵی رابردودا ئه‌و باوه‌ڕه‌م بۆ گه‌ڵاڵه بو كه نه‌خێر، بزوتنه‌وه‌ی گۆڕان وه‌رچه‌رخان و گۆڕانێكی بنه‌ڕه‌تیه له‌مێژوی هاوچه‌رخی بزوتنه‌وه‌ی رزگاریخوازی كوردستاندا. كارو چالاكی ئه‌ندام په‌رله‌مانه‌كانی گۆڕان چ له هه‌ولێر و چ له به‌غدا ئه‌وه‌یان بۆ سه‌لماندم كه بیرو هزری سیاسی كورد قه‌تیس نه‌ماوه‌و شۆڕشێكی تازه‌گه‌ری بێ توندوتیژی به‌ڕێوه‌یه‌و وه‌ك ئه‌ركێكی ئه‌خلاقی خۆم ده‌كرێ سه‌ره‌تا وه‌ك لایه‌نگرو پاشان پشتگیرو له‌هه‌لێكی گونجاویشدا ببمه تاكێكی به‌كه‌ڵك بۆ به‌شداریكردن له‌م پرۆسه دیموكراسیه تازه‌گه‌ریه‌دا، راستیه‌كی تریش هه‌یه پێویسته لێره‌دا ئاماژه‌ی بۆ بكه‌م ئه‌ویش ئه‌وه‌یه كه گڕوتینی بزوتنه‌وه‌ی گۆڕان بو ئاشتی كردمه‌وه له‌گه‌ڵ وشه‌ی كوردی و دوای دابڕانێكی دورو درێژ جارێكتر بگه‌ڕێمه‌وه سه‌ر نوسینی بابه‌ت و توێژینه‌وه‌ی ئه‌كادیمی به زمانی كوردی.\nئه‌مه‌ی كه لێره‌دا باسم كرد كاردانه‌وه‌ی یه‌ك له‌ده‌ركه‌وته‌كانی بزوتنه‌وه‌ی گۆڕانه به‌سه‌ر خودی خۆمه‌وه، جا ئه‌گه‌ر بێت و بڕوانینه ئه‌و هوشیاری و چاوكراوه‌ییه گشتییه‌ی له‌كوردستاندا هه‌یه، ئه‌وا چه‌ندین به‌رگی كتێبیان لێ ده‌نوسرێنه‌وه وه‌ك به‌ڵگه‌ی حاشا هه‌ڵنه‌گر بۆ ئه‌و ده‌سكه‌وته سیاسی و كۆمه‌ڵایه‌تیانه‌ی كه به ئه‌رك و ئه‌مه‌كی گۆڕانخوازانی ئه‌م بزوتنه‌وه‌یه به‌رجه‌سته كراون.\nسبه‌ی: لیستی (117)ی بزوتنه‌وه‌ی گۆڕان چۆن هه‌ڵده‌سه‌نگێنن؟\nسه‌عید كاكه‌یی: لیستی ١١٧ی گۆڕان پەلکه‌زێڕینه‌ی هه‌رێمی كوردستانه. به پێچه‌وانه‌ی لیسته‌كانی تر، لیستی ١١٧ی گۆڕان پته‌وترین لیسته كه هاوڵاتیان بتوانن بڕیار له‌سه‌ر ئه‌و كاندیده به‌ڕێزانه بده‌ن به مه‌به‌ستی كردنیان به نوێنه‌رانی گه‌ل له‌په‌رله‌مانی داهاتوی كوردستاندا، بۆ نمونه گه‌نجانی كوردستان ده‌توانن ئه‌و كاندیده گه‌نجانه هه‌ڵبژێرن كه جێ په‌نجه‌یان دیاره له‌ده‌ستنیشانكردنی گه‌نده‌ڵی و قۆرخكاریه‌كانی ده‌سه‌ڵاتی بنه‌ماڵه‌و پاشكۆكانی، چه‌ندین كاندیدی بوێرو به‌توانای ئافره‌تی تیادا هه‌یه كه نمونه‌ی به‌رخۆدانن بۆ داكۆكی كردن له‌مافه‌كانی ئافره‌تان و منداڵانی كوردستان.\nبه‌نده وه‌ك دانوستكارێكی نێوده‌وڵه‌تی مایه‌ی شانازییه بۆ من كه چه‌ندین پسپۆری شاره‌زاو هه‌ڵگری بڕوانامه‌ی به‌رز له‌ناو لیستی ١١٧ی گۆڕاندا ده‌بینم كه بێگومان هه‌ر یه‌كه‌و له‌دیسپلینی خۆیدا كارایه. به‌شێوه‌یه‌كی گشتی تێكڕای كاندیده به‌ڕێزه‌كانی لیستی گۆڕان شایسته‌و شایانی ئه‌وه‌ن كه ببنه نوێنه‌ری گه‌ل له‌په‌رله‌مانی داهاتوی كوردستاندا.\nسبه‌ی: پاڵنه‌ره‌كانی پشتگیریكردنت له‌لیستی (117)ی گۆڕان چین؟\nسه‌عید كاكه‌یی: ئه‌ڵبه‌ته هۆكاره‌كان یاخود پاڵنه‌ره‌كان زۆرن و لێره‌دا ته‌نها ئاماژه بۆ سێ هۆكاری سه‌ره‌كی ده‌كه‌م كه بریتین له:\nیه‌كه‌م، ته‌نها بزوتنه‌وه‌ی گۆڕانه كه په‌یام و به‌رنامه‌گه‌لێكی دیاری هه‌ن بۆ گۆڕینی سیسته‌می ئیداره‌ی حكومه‌تی هه‌رێمی كوردستان له‌سیسته‌مێكی سه‌رۆكایه‌تی وابه‌سته به بنه‌ماڵه و پاشكۆ زه‌لیله‌كانی بۆ سیسته‌می دیموكراسیانه‌ی حكومه‌تی هاوڵاتیان یاخود په‌رله‌مانی.\nدوه‌م، پسپۆری و توانا هه‌مه‌جۆرو جیاجیاكانی كاندیده به‌ڕێزه‌كانی لیستی ١١٧ی گۆڕان.\nسێیه‌م، له‌سیسته‌می په‌رله‌مانیدا نوێنه‌رانی گه‌ل نه‌ك ته‌نها ده‌سه‌ڵاتی ته‌شریعی و یاساساییان ده‌بێت، به‌ڵكو چاودێریی ئه‌ركه‌كانی ده‌سه‌ڵاتی ئیداره‌ی حكومه‌تیش ده‌كه‌ن، ئه‌م خاڵه به‌لای منه‌وه زۆر گرنگه، چونكه ئه‌وه‌تا له‌غیابی ده‌سه‌ڵاتی په‌رله‌مانیدا ده‌سه‌ڵاته داته‌پیوه‌كه‌ی سه‌رۆكی ناشه‌رعی هه‌رێم پرسه چاره‌نوسسازه‌كانی نه‌ته‌وه‌ی كوردی له‌ودیوی ده‌رگا داخراوه‌كانداو تا ساڵی ٢٠٢٠ دێزه به‌ده‌رخۆنه كردوه، مه‌به‌ستم پرسی كه‌ركوك و ناوچه دابڕاوه‌كانی تری كوردستانه.\nوه‌ك كوردێكی پارێزگای كه‌ركوك كه چل ساڵی ژیانم بریتی بوه له‌ده‌ربه‌ده‌ری ئۆردوگاكانی ئێران و ژیانی باشوری عێراق و ماڵ وێرانی و پێشمه‌رگایه‌تی و شه‌هید بونی برا و براده‌ری نزیك و ئه‌نفال بونی خزمان و دو ده‌یه‌ی ژیانی هه‌نده‌رانم و له‌سه‌روی هه‌موشیانه‌وه به حوكمی ئه‌وه‌ی كه توێژه‌ری كێشه نێوده‌وڵه‌تیه‌كانم و ئاگادارم له لاوازی و به بنبه‌ست گه‌یشتنی ده‌سه‌ڵاتی گه‌نده‌ڵی هه‌نوكه‌ی هه‌رێمی كوردستان، له‌م بارودۆخه‌ی ئێستادا هیچ لایه‌نێكیتر به شیاو نازانم بۆ گه‌ڕانه‌وه‌ی كه‌ركوك و ناوچه دابڕاوه‌كانی تر بۆ سه‌ر هه‌رێمی كوردستان له‌غه‌یری بزوتنه‌وه‌ی گۆڕان.\nسبه‌ی: ئایا ئاماده‌یت كار بۆ سه‌ركه‌وتنی لیستی (117)ی گۆڕان بكه‌یت؟\nسه‌عید كاكه‌یی: بێگومان و بێوچان كار بۆ سه‌ركه‌وتنی لیستی ١١٧ی گۆڕان ده‌كه‌م و به‌تایبه‌ت له‌سه‌ر تۆڕه كۆمه‌ڵایه‌تیه‌كان كه به دیارده‌یه‌كی مۆدێرن و شارستانیانە ده‌زانم بۆ گه‌یاندنی په‌یامی كاندیده‌كانی گۆڕان به هاوڵاتیانی كورد له‌هه‌ر شوێنێكی دنیادابن. له‌م قۆناغه هه‌ستیاره‌ی خه‌باتی گۆڕانخوازانی كوردستاندا، كاركردن بۆ سه‌ركه‌وتنی لیستی گۆڕان به ئه‌ركی سه‌رشانی خۆمی ده‌زانم و داواكارم له‌هه‌مو هاوڵاتیانی كوردی بێلایه‌ن فاكته‌ره‌كانی گه‌نده‌ڵی و مه‌حسوبیه‌ت و خوێنی شه‌هیدانی ١٧ی شوبات و رۆژانی دوایی و كوده‌تا چه‌په‌ڵه‌كه‌ی ٣٠ حوزه‌یرانی ئه‌م ساڵ بهێننه به‌رچاو و چیتر گۆشه‌گیری بێلایه‌نی نه‌بن و هه‌ڵوێست وه‌رگرن له‌هه‌مبه‌ر پێشێلكردنی یاساكان، ئه‌گینا ره‌گ داكوتانی ده‌سه‌ڵاتی تاكڕه‌وی زیانی بۆ هه‌مو لایه‌ك ده‌بێت به‌بێ جیاوازی.\nسبه‌ی: په‌یوه‌ندیت لەگەڵ رێكخه‌ری گشتی بزوتنەوەی گۆڕان هه‌یه؟\nسه‌عید كاكه‌یی: نه په‌یوه‌ندیم به رێكخه‌ری گشتی بزوتنه‌وه‌ی گۆڕانه‌وه كردوه‌و نه له ده ساڵی رابردودا بینیومه، جیا له هاوڵاتیه‌كی خه‌مخۆرو لایه‌نگرێكی گۆڕانخواز، مافی ئه‌وه به‌خۆم ناده‌م لەبەرگێکی تردا كه‌سایه‌تیه‌كی ترم هه‌بێت و هه‌ڵپه‌ی هاوشانی كاك نه‌وشیروان مسته‌فا بكه‌م. به‌ڕێزیان كه‌سایه‌تیه‌كی ناسراو و راستگۆو ماندو نه‌ناسن و به‌نده‌ش له‌سه‌دا یه‌كی كارو خه‌باتی ئه‌وی نه‌كردوه.\nسبه‌ی: پرسی ئازاییه گشتییه‌كان و ئازادی نوسین و ده‌ربڕین له كوێی گرنگی پێدانی بزوتنه‌وه‌ی گۆڕاندایه؟\nسه‌عید كاكه‌یی: به‌رته‌سككردنی ئازادیه گشتییه‌كان و سانسۆركردنی ئازادی نوسین و راده‌ربڕین دو فاكته‌ری سه‌ره‌كین بۆ دروستبونی رژێمی گشتگه‌ری و تاكڕه‌وی و دیكتاتۆری. هه‌ر له ساڵی ١٩٨٠وه كه ده‌ستم به نوسین و بڵاوكردنه‌وه‌ی بابه‌تی شانۆیی و ئه‌ده‌بی و سیاسی كردوه، زۆرجار ئه‌و فاكته‌رانه‌م به‌ڕودا ته‌قیونه‌ته‌وه‌و نوسینه‌كانم به‌ر چه‌ندین مقه‌ستی ناڕه‌وا كه‌وتون. هه‌ندێ جاریش بابه‌ت و نوسینه‌كانم به‌ته‌واوی سانسۆر كروان و به‌تایبه‌ت پاش ٣١ی ئابی ١٩٩٦. لێ له‌وه‌ته‌ی بۆ گۆڤاری رۆشنگه‌ری و ماڵپه‌ڕی سبه‌ی و سایت و رۆژنامه بێلایه‌نه‌كان ده‌نوسمه‌وه، هێشتا نه‌مدیوه ته‌نانه‌ت تاكه وشه‌یه‌كیشم ده‌ستكاری بكرێت، جا چ جای سانسۆر كردن!\nئه‌م ئازادی نوسین و راده‌ربڕینه بێ سنوره‌ی كه ده‌زگاكانی راگه‌یاندنی بزوتنه‌وه‌ی گۆڕان په‌یڕه‌وی ده‌كه‌ن، ره‌هه‌ندگه‌لێكی ئێجگار گرنگن و ده‌كرێ به چاكی به‌كاربهێنرێن بۆ له ئامێزگرتنی ئه‌و خامه‌و بیرمه‌ندانه‌ی بایه‌خ به گۆڕانكاریه سیاسی و ئابوری و كۆمه‌ڵایه‌تی و كولتوریه‌كان ده‌ده‌ن. ئه‌ركی بزوتنه‌وه‌ی گۆڕانه كه به هه‌مو هێزو توانه‌یه‌كه‌وه بایه‌خ و گرنگییه‌كی زۆر بدات به له ئامێزگرتنه‌وه‌ی ئه‌و نوسه‌رو رۆشنبیره كوردانه‌ی كه رابردویه‌كی نیشتیمانپه‌روه‌ری بێگه‌ردیان هه‌یه‌و له‌به‌ر هۆیه‌ك له هۆكانی سیاسه‌تی نه‌زۆكی حزبه ته‌قلیدیه‌كانی كوردستان دڵیان ره‌نجاوه‌و كه‌س جارێ ئاوڕی لێنه‌داونه‌ته‌وه.\nسبه‌ی: له‌م كاته‌دا په‌یامت بۆ خه‌ڵكی كوردستان به‌گشتی و ئه‌و كه‌سانه‌ی كاریگه‌ریت له‌سه‌ریان هه‌یه به‌تایبه‌تی چییه؟\nسه‌عید كاكه‌یی: په‌یامی من بۆ خه‌ڵكی كوردستان به‌گشتی ئه‌وه‌یه كه ئه‌وانه‌ی رابردوی خۆیان له‌بیر بچێته‌وه، ده‌كه‌ونه به‌ر لۆمه‌ی داهاتوی نه‌وه‌كانیان، چونكه هه‌ر بونیات و دامه‌زراوه‌یه‌ك له‌سه‌ر هه‌ڵه بناغه‌ی بۆ ساز كرابێت به هه‌ڵه‌و سه‌قه‌تی ده‌مێنێته‌وه. نسکۆی شۆڕش لەساڵی ١٩٧٥ و خیانه‌تی ٣١ی ئابی ١٩٩٦ و كوده‌تا ناحه‌زه‌كه‌ی ٣٠ ی حوزه‌یرانی ٢٠١٣ سێ هه‌ڵه‌ی كوشنده‌ی پارتی دیموكراتی كوردستانن. هه‌ڵه‌ی چواره‌م كه تارماییە‌كه‌ی دیاره كه چۆن كه‌ركوك و ناوچه دابڕاوه‌كانی تری كوردستانی دیزه به ده‌رخۆنه كردوه. قسه هه‌زاره‌و یه‌كی به‌كاره: ده‌نگدانتان به پارتی ده‌نگدانه به ده‌سه‌ڵاتی تاكڕه‌وی.\nله‌م خاڵه‌شه‌وه داوا له‌و دڵسۆزه به‌ڕێزانه ده‌كه‌م كه بایه‌خ به بیرو بۆچونه‌كانم ده‌ده‌ن زۆر هه‌ستیارانه‌و به‌رپرسانه به رۆڵی ئاشتیخوازانه‌ی خۆیان هه‌ستن له هۆشیاركردنه‌وه‌ی ئه‌و هاوڵاتیانه‌ی به پاره‌و ئیمتیازات و هه‌ڕه‌شه‌و ترس و تۆقاندن فریو دراون و كه‌وتونه به‌ر ركێفی کەسانی ده‌سه‌ڵاتی گه‌نده‌ڵی بنه‌ماڵه‌یی. ئه‌ركی ئینسانی ئێمه‌ی گۆڕانخوازانه كه نیشتیمان و هاوڵاتیانمان خۆش بوێت به‌بێ ناوچه‌گه‌ری و جیاوازی ئینتیمای فیكری و مه‌زهه‌بی و ره‌گه‌زی و ئیتنی.\nكوردستان موڵكی بنه‌ماڵه‌یه‌ك و خێڵێك و حزبێك و دو حزب و ده‌یان حزب نیه، به‌ڵكو موڵكی هه‌مومانه. چۆن ناخۆشیه‌كانی بۆ هه‌مومان یه‌كسان بوه، خێرو بێرو خۆشیه‌كانیشی ده‌بێ بۆ هه‌مومان یه‌كسان بێت. هه‌ژاران و پاڵه‌و جوتیارانی كوردستان كه‌س و كارو داڵده‌ی رۆژانی سه‌ختمان بون، زامنكردنی خۆشگوزه‌رانی و دابینكردنی خزمه‌تگوزاری پێویست بۆ ئه‌م چین و توێژه دڵسۆزانه ئه‌ركی ئه‌خلاقی هه‌مومانه. لێ داخه‌كه‌م به‌درێژایی ته‌مه‌نی ٢١ ساڵه‌ی ده‌سه‌ڵاتی ئه‌م دو حزبه‌ی دەسەڵات نه‌ك ته‌نها به ئه‌ركی ئه‌خلاقی خۆیان هه‌ڵنه‌ستاون بۆ پێشخستنی باری ژیانی هه‌ژاران و پاڵه‌و جوتیارانی كوردستان، به‌ڵكو په‌یتا په‌یتا سه‌رقاڵی به كۆیله‌كردن و گه‌وجاندنی رۆڵه‌كانیانن. بۆیه پڕ به‌ده‌م هاوار بكه‌ن: ئیدی به‌سه گه‌وجاندن و بێحورمه‌تی، ئیدی به‌سه خیانه‌ت و بێمروه‌تی. ده‌نگ بده‌ن به گۆڕان بۆ لابردنی زۆرداران.\nلەدایکبوی ساڵی 1960 - كه‌ركوك\n* زمانه‌كانی كوردی و عه‌ره‌بی و ئینگلیزی و توركی و فارسی به پاراوی ده‌زانێت\n* له ساڵی 1985دا چوه‌ته ریزی پێشمه‌رگه‌ی كوردستان و وه‌ك كادری پێشكه‌وتوی حسك (1978 – 1987) و حزبی زه‌حمه‌تكێشانی كوردستان (1988- 1993) و یه‌كێتی نیشتیمانی كوردستان (1993 – 1995) ده‌ستبه‌كار بوم.\n* نوسه‌ر و ده‌رهێنه‌ر و به‌رهه‌مهێنه‌ری فلیمی داكیۆدرامای "له‌چاوه‌ڕوانی هیوادا" كه باسی كیمیابارانه‌كه‌ی هه‌ڵه‌بجه ده‌كات و براوه‌ی خه‌ڵاتی باشترین درامای نێوده‌وڵه‌تی بوو له ڤیستیڤاڵی سینه‌ما و ڤیدیۆی نیۆیۆركی جیهانی ساڵی 2004.\n* چه‌ندین نوسین و لێكۆڵینه‌وه‌ی ئه‌كادیمی له‌بواره‌كانی سیاسه‌تی نێوده‌وڵه‌تی و دانوستاندن و دیپلۆماسیه‌تی به زمانه‌كانی كوردی و ئینگلیزی و عه‌ره‌بی بڵاوكردۆته‌وه.\n* راوێژكار و پسپۆری دانوستاندن و مامۆستای دانوستاندن له‌ئه‌كادیمیای په‌ره‌پێدانی سه‌ركرده‌یی له‌ویلایه‌تی كالیفۆرنیا- ئه‌مریكا.\n* پتر له 18 ساڵ شاره‌زایی پیشه‌یی له‌بواره‌كانی دانوستاندن و ئیداره‌ی حكومه‌ت و به‌ڕێوه‌بردن و چاره‌سه‌ركردنی كێشه نێوده‌وڵه‌تیه‌كان له ئه‌فریقای باشور و بۆزنیا و هرسك و عێراق.\n* كاندیدی دكتۆرا له شیكردنه‌وه و چاره‌سه‌ری كێشه نێوده‌وڵه‌تیه‌كان و یاریده‌ری مامۆستای زانكۆ له زانكۆی نۆڤا، فلۆریدا، ئه‌مریكا (2010 – 2014)\n* ماجستێر له هونه‌ری دیپلۆماسی/ به‌ڕێوه‌بردن و چاره‌سه‌ری كێشه‌كان– زانكۆی نۆروچ، ڤرمۆنت، ئه‌مریكا (2009)\n* بڕوانامه‌ی مۆڵه‌تی پیشه‌ی دانوستاندن له زانكۆی هارڤرد، ئه‌مریكا (2000)\n* به‌كالۆریۆسی زانسته سیاسیه‌كان له زانكۆی وینیپه‌گ، كه‌نه‌دا (1994)\n11/09/2013 بینین: 34785


نەتەوەیەکگرتووەکان: لە هەڵبژاردنی تایبەتدا هیچ پێشێلکارییەک تۆمار نەکراوە\n08/10/2021 348 جار خوێندراوه‌ته‌وه\nنوێنەرایەتی نەتەوەیەکگرتووەکان لە عێراق رایگەیاند، تا ئێستا هیچ پێشێلکارییەک لە دەنگدانی تایبەتدا تۆمار لە هیچ ناوەندێکى دەنگدان نەکراوە.\nئێوارەى ئەمرۆ نوێنەرایەتی نەتەوەیەکگرتووەکان لە عێراق راگەیەنراوێکی لەبارەی بەڕێوەچوونی هەڵبژاردنی تایبەتی عێراقەوە بڵاوکردەوە و تیایدا رایگەیاندوە، هێزە چەکدارەکان بە هەموو بەشە جیاوازەکانییەوە، زیندانیان و ئاوارەکان بەردەوامن لە دەنگدانی تایبەت.\nئاماژەی بەوەشداوە، تا ئێستا لەلایەن چاودێرە نێودەوڵەتییەکانەوە هیچ سکاڵایەک بەرز نەکراوەتە تیایدا پێشێلکارییان تۆمار کردبێت، هەر بۆیە دڵنیاییدەدەن لەوەی تا ئێستا لە دەنگدانی تایبەتدا هیچ پێشیلکارییەک تۆمار نەکراوە.\nکاتژمێر ٦ی ئێوارە ئامێرەکانى دەنگدان وەستاو کاتى دەنگدان کۆتایی هات، بەڵام بەهۆى هەندێ کێشە لە ئامێرەکانى دەنگدان لە چەند ناوچەیەکى هەرێمی کوردستان ژمارەیەکى بەرچاو لە هێزە ئەمنییەکان نەیانتوانى دەنگ بدەن.


زیانەکانی درەنگ خەوتنی منداڵ، تاپارشێوو - تۆڕی میدیایی خەڵک\nهەموساڵێک، بەهاتنی مانگی پیرۆزی ڕەمەزان، گۆڕانگاری لەسەر کاتەکانی هەردوو پرۆسەی خواردن و خەوتندا، بەشێوەیەکی بەرچاو ڕوودەدات، ئەویش بەهۆی ڕەمەزان و بەڕۆژووبوونی بەشێکی زۆری هاونیشتمانیانەوە.\nئەوەی جێگەی ئاماژەیە، دایک وباوک، کاتێک بەڕۆژوودەبن، کاریگەری ڕاستەوخۆ یان ناڕاستەوخۆیان، لەسەرمنداڵەکانیان دروست دەکەن. ئەگەر هاتو کاریگەرییەکە جێگەی سوود و قازانجی منداڵ بوو ،لێرەوە جێگەی دەستخۆشی یە، بەڵام گرفتەکە لەوەدایە، ئەگەرمنداڵ لەم مانگەدا، بەجۆرێک پەروەردە بکرێت، کە سیستەمی خەوی ناڕێک بێت وکاتەکانی خەوی مناڵان گۆڕانکاری بەسەردا بێت.\nبێگومان، خەو بەگشتی بۆمرۆڤ، وەک خۆراک گرنگە، بەتایبەت بۆمنداڵ، چونکە لەشی منداڵ لەلایەنی گەشەی مێشک وگەشەی جەستەیی، بەقۆناغێکی زۆر خێرادا تێ پەڕدەبێت، کەپێویستە دایباب، ئاگاداری ئەو قۆناغە هەستیارە بن.\nهەتاتەمەنی منداڵەکە کەمتر بێت، پێویستی بەخەوی زیاترە، بۆنمونە:منداڵی چوارساڵە، پێویستی بە (11) کاتژمێرە ،منداڵی تەمەن یانزەساڵ، پێویستی بە (9) کاتژمێرە ،هەر وەک :چۆن شیری دایک، یەکێکە لەو خۆراکانەی کە هەتا ئێستا سەرەڕایی ئەو پێشکەوتنە مەزنەی کەلە زانستدا هەیە، نەتوانراوە جێگرەوەی دەقاودەقی پێکهاتەی شیر بدۆزرێتەوە، بەهەمان شێوە هەتائێستاش نەتوانراوە جێگرەوەی زووخەوتن بەهیچ دەرمانێک و ڕێگەیەکی تر پڕبکرێتەوە، چونکە زووخەوتن هۆکارێکی سەرەکی یە بۆدەردانی هۆڕمۆنی “میلاتۆنین” کە بە هۆڕمۆنی گەشە ناسراوە، ئەم هۆڕمۆنە، لە کاتی خەودا لە سێ یەکی شەو دەڕژێت، کەلێپرسراوی گەشەی هزرو عەقڵ و جەستەی مرۆڤە، بەتایبەت لەمنداڵ دا، درەنگ خەوتن دەبێتە هۆی بێ بەشبوون لەم هۆڕمۆنە، بێ بەشبوونیش لەم هۆڕمۆنە بێ گومان کۆمەڵێک زیانی بەرچاو بەدوایی خۆیدا دەهێنێت. توێژینەوەکان ئەوەیان سەلماندووە، کەمی یان نەمانی هۆڕمۆنی” میلاتۆنین ” هۆکاری سەرەکی یە بۆ خەمۆکی و دڵەڕاوکێ وتوڕەیی و نەمانی بیرکردنەوەی پێویست و تێکچوونی ژەمەخۆراک، کەمی گەشە لەباڵای منداڵاندا.\nلەنوێترین توێژنەوەدا، ئەوە دەرکەوتووە، درەنگ خەوتن لەشەودا دەبێتە هۆی لاوازی ئێسک، بەتایبەت لەڕەگەزی مێینە.\nلێرەدا پرسیارێک دروست دەبێت، ئایا ئەگەر هاتوو، منداڵ درەنگ خەوت، بەڵام درەنگیش هەستا قەرەبووی خەوی پێویستی بۆدەکرێتەوە ؟\nلەوەڵامدا، دەڵێن نەخێر، چونکە زووخەوتن، چانسی ڕژانی هۆڕمۆنی “میلاتۆنین” بەجەستە دەبەخشێت، واتە ئەم هۆڕمۆنە، درەنگانێکی شەو ناڕژێت.\nجالێرەدا، پێویستە دایک و باوکانی خۆشەویست، کاتەکانی خەوی منداڵەکانیان ڕێکبخەنەوە، بەتایبەت لەم مانگەدا کەمانگی پیرۆزی ڕەمەزانە، زۆرێک لەدایباب بەهۆی عیبادەت، یان پڕکردنەوەی کاتەکانیان تاپارشێوو، لەسەیری تەلەڤزیۆن، یان کتێب خوێندنەوە، یان بەکارهێنانی ئامێرەکانی تەکنەلۆژیا …هتد . کەئەویش بەهۆی کورتی شەو تاپارشێو ناخەون، نابێت بەهیچ جۆرێک منداڵەکان شانبەشانی دایکان وباوکان نەخەون، لەکاتێکدا ڕەنگەبەهۆی نەخەوتنی منداڵان تا پارشێو، خەریکی پۆبجی ،یان سەیری مۆبایل و ئایپادو بەسوود وەرگرتن لە ئینتەرنێت، کارەکە هێندەی تر قورستر بکات، چونکە زۆر بەکارهێنانی ئامێرەکانی تەکنەلۆژیا بۆمنداڵان، زیانێکی گەورە بەگەشەی مێشک و چاو دەگەیەنێت.\nهەربۆیە، پێویستە لەسەردایک وباوکان، جێگەی تایبەت وەک ژووری نووستن، لەکەشێکی ئارام و بێدەنگ و تاڕادەیەک تاریک، وەنابێت ئەو ژوورەی منداڵ تێیدا دەخەوێت، بەهیچ جۆرێک تەلەڤزیۆن و مۆبایل و ئایپادی لێ بێت، ڕۆڵی دایک وباوک لەم بابەتە دەبێت لەبەرچاو بگرین، تانەوەیەکی تەندروست و هۆشیار و دروست، پێ بگەیەنن.\nبەهیوای فەراهەمکردنی ژیانێکی باشتر بۆڕۆڵەکانمان، تالەسایەی ئێمەی دایکوباوکانەوە، منداڵێکی پەروەردەی تەندروست، بخەینە کۆمەڵگەوە.


پارتی: كاندیدمان بۆ پۆستی سەرۆك كۆماری عیراق نابێت\n2022-01-10 17:08 494 جار بینراوە کۆمێنت\nپارتی دیموکراتی کوردستان رایدەگەیەنێت: کاندیدیان بۆ پۆستی سەرۆک کۆماری عێراق نابێت.\nھۆشیار زێباری ئەندامی مەکتەبی سیاسی پارتی دیموکراتی کوردستان بەمیدیای حزبەکەی راگەیاند: دوای دانیشتنی یەکەمی ئەنجومەنی نوێنەرانی عیراق بابەتی تریش ماوە و بە سەرکەوتنی کاندیدێکیان نابێت مەغرور بن، دەبێت ھاوکار بن و ئاگایان لە یەکتر بێت و پابەندبن.\nوتیشی، پێویستە لەگەڵ لایەنە کوردستانییەکانیش ھەوڵ بدەن زیاتر لەیەک نزیک ببنەوە، چونکە ئەوە باشترە. سەبارەت بە بوونی کاندیدی پارتی بۆ پۆستی سەرۆک کۆماری عێراق، ھۆشیار زێباری رایگەیاند، کاندیدیان نابێت و بۆ ئەو بابەتەش لەگەڵ لایەنەکان قسە دەکەن.\nھەرێم کەمال ئاغا سەرۆکی فراکسیۆنی یەکێتیش لە ئەنجومەنی نوێنەرانی عێراق بە کوردسات نیوزی راگەیاند، بە بڕیاری سەرکردایەتی، یەکێتی کاندیدی بۆ پۆستی سەرۆک کۆماری عێراق دەبێت و لە کاتی خۆیدا کاندیدەکەیان ئاشکرا دەکەن.


1. حیزبووڵا پاڵپشتی گه‌لی لوبنانه / ئیراده‌مان بۆ سه‌رکه‌وتن له به‌رامبه‌ر ئه‌مریکا به‌هێزتر بووه\n2. سه‌رۆکی په‌رله‌مانی ئێران و سه‌رۆک وه‌زیرانی لوبنان کۆبوونه‌وه\nجام کوردی: سه‌رۆکی په‌رله‌مانی ئێران له درێژه‌ی سه‌ردانه‌که‌ی بۆ لوبنان له گه‌ڵ سه‌رۆک وه‌زیرانی ئه‌و وڵاته کۆبووه. به پێی ڕاپۆرتی جام کوردی، عه‌لی لاریجانی سه‌رۆکی په‌رله‌مانی ئێران له شاری به‌یروت ...\n3. لاریجانی له یه‌که‌م وێستگه‌ی سه‌ردانه‌که‌ی له گه‌ڵ سه‌رۆک کۆماری لوبنان کۆبووه\nجام کوردی: سه‌رۆکی په‌رله‌مانی ئێران که سه‌ردانی لوبنانی کردووه، له یه‌که‌م وێستگه‌ی سه‌ردانه‌که‌ی له گه‌ڵ سه‌رۆک کۆماری ئه‌و وڵاته کۆبووه. به پێی ڕاپۆرتی جام کوردی، عه‌لی لاریجانی که شه‌وی ڕابردوو ...\n4. ئێران و هه‌ڵوێستێکی ڕوون له به‌رامبه‌ر گۆڕانکارییه‌کانی ئیدلب\nجام کوردی: پاش ئه‌وه‌ی که باڵیۆزی ئێران له ڕێکخراوی نه‌ته‌وه یه‌کگرتووه‌کان پێشنیاری نێوه‌ندگێڕی نێوان سوریا و تورکیای خسته‌ڕوو، سه‌ردانه‌که‌ی عه‌لی لاریجانی سه‌رۆکی په‌رله‌مان و لێدوانه‌کانی حه‌سه‌ن ...\n5. ئێران هه‌موو کات پاڵپشتی له لوبنانێکی ئازاد و سه‌ربه‌خۆ ده‌کات\n... عه‌لی لاریجانی سه‌رۆکی په‌رله‌مانی ئێران به سه‌ردانێکی فه‌رمی دوو ڕۆژه گه‌یشتووه‌ته لوبنان. ناوبراو وتی: لوبنان وڵاتێکی کاریگه‌ری ناوچه‌که‌یه و هه‌موو کات په‌یوه‌ندییه‌کی دۆستانه‌مان له گه‌ڵ یه‌کدی ...\n6. لاریجانی له گه‌ڵ به‌شار ئه‌سه‌د کۆبووه / ئێران پاڵپشتی خۆیی بۆ سوریا دووپات کرده‌وه\n7. به‌رپرسی سیاسه‌تی ده‌ره‌وه‌ی یه‌کێتی ئه‌ورووپا له تارانه\n... سه‌ردانه‌که‌یدا بۆ تاران، به‌رپرسی سیاسه‌تی ده‌ره‌وه‌ی یه‌کێتی ئه‌ورووپا له گه‌ڵ حه‌سه‌ن ڕۆحانی سه‌رۆک کۆمار و عه‌لی لاریجانی سه‌رۆکی په‌رله‌مانی ئێران کۆببێته‌وه. کۆتایی/. ...\n8. زه‌ریف ئاماده‌ی دانیشتنی ئه‌مڕۆی په‌رله‌مانی ئێران ده‌بێت\nجام کوردی: دانیشتنی ئاسایی په‌رله‌مانی ئێران به سه‌رۆکایه‌تی عه‌لی لاریجانی ده‌ستیپێکردووه. به پێی ڕاپۆرتی جام کوردی، له دانیشتنی ئه‌مڕۆی په‌رله‌مانی ئێران محه‌ممه‌د جه‌واد زه‌ریف وه‌زیری ده‌ره‌وه‌ی ...\n9. په‌یامی لاریجانی بۆ هه‌ر سێ سه‌رۆکایه‌تییه‌که‌ی عێراق\n... ڕاگه‌یاندووه. به پێی ڕاپۆرتی جام کوردی، له په‌یامه‌که‌ی لاریجانی بۆ هه‌ر سێ سه‌رۆکایه‌تییه‌که‌ی عێراق هاتووه: به بۆنه‌ی شه‌هیدبوونی برای ئازیز و تێکۆشه‌رمان ئه‌بومه‌هدی موهه‌ندیس که ته‌مه‌نێک خه‌باتیان ...\n... هاوکاری نێوان ئێران و پاکستان له‌م بواره‌دا ده‌توانێت سه‌رچاوه‌یه‌کی دارایی زۆر باش بێت. له ماوه‌ی ڕابردوودا باقر لاریجانی جێگری وه‌زیری ته‌ندرووستی ئێران سه‌ردانی وڵاتی پاکستانی کرد و سه‌باره‌ت به کۆبوونه‌وه ...\n11. ئه‌مریکا ته‌نیا بۆ تاڵانکردنی نه‌وت چووه‌ته سوریا / خه‌ڵکی سوریا سه‌رپه‌رشتیاریان ناوێت\n... بتوانن به دوور له گوشاری ده‌ره‌کی ده‌ستووری وڵاته‌که‌یان دابڕێژنه‌وه و په‌سه‌ندی بکه‌ن. به پێی ڕاپۆرتی جام کوردی، ژماره‌یه‌ک له سه‌رۆک هۆزه‌کانی سوریا له گه‌ڵ عه‌لی لاریجانی سه‌رۆکی په‌رله‌مانی ئێران ...\n12. وڵاتانی ئاسیایی ده‌ڵێن ئاسایشی ناوچه‌که به بێ هاوکاری ئێران دابین ناکرێت\nجام کوردی: سه‌رۆکی په‌رله‌مانی ئێران وتی که تێڕوانینی گشتی وڵاتانی ناوچه‌که ئه‌وه‌یه که به هاوکاری ئێران ده‌توانن ئاسایشی گشتی دابین بکه‌ن. به پێی ڕاپۆرتی جام کوردی، عه‌لی لاریجانی پاش گه‌ڕانه‌وه‌ی ...\n13. لاریجانی سه‌ردانی تورکیای کرد\nجام کوردی: سه‌رۆکی په‌رله‌مانی ئێران به مه‌به‌ستی به‌شداری له کۆڕی گشتی په‌رله‌مانه‌کانی ئاسیا سه‌ردانی تورکیای کرد. به پێی ڕاپۆرتی جام کوردی، عه‌لی لاریجانی پێش سه‌ردانه‌که‌ی بۆ وڵاتی تورکیا به مه‌به‌ستی ...\n14. سه‌رۆکی په‌رله‌مانی ئێران گه‌یشته کرماشان\n... لاریجانی سه‌رۆکی په‌رله‌مانی ئێران ئه‌مڕۆ سێ شه‌ممه له ڕێگای فڕۆکه‌خانه‌ی نێوده‌وڵه‌تی کرماشانه‌وه گه‌یشته کرماشان. بڕیاره له‌م سه‌ردانه‌دا چه‌ندین پرۆژه‌ی گرنگ له پارێزگای کرماشان به فه‌رمی بکرێنه‌وه. ...\n15. گه‌لانی ئێران و عێراق زیاتر لێک نزیک بوونه‌ته‌وه\n... به پێی ڕاپۆرتی جام کوردی، عه‌لی لاریجانی به ئاماژه به‌وه‌ی که ئه‌مریکییه‌کان هه‌وڵێکی زۆریان دا تا له ڕێوڕه‌سمی ئه‌ربه‌عینی ئه‌مساڵ زیان به‌م پێکه‌وه‌بوونه‌ی گه‌لانی ئێران و عێراق بگه‌ێنن، وتی: ئه‌وانه‌ی ...\n16. لاریجانی له گه‌ڵ شاندێکی په‌رله‌مانی عێراق کۆبووه\nجام کوردی: سه‌رۆکی په‌رله‌مانی ئێران له گه‌ڵ شاندێکی په‌رله‌مانی عێراق کۆبووه و جه‌ختی له سه‌ر پته‌وبوونی په‌یوه‌ندییه‌کانی نێوان هه‌ر دوو وڵات کرده‌وه. به پێی ڕاپۆرتی جام کوردی، عه‌لی لاریجانی سه‌رۆکی ...\n17. تورکیا ترسی له په‌راوێزکه‌وتن نییه\n... تورکیا له چاوپێکه‌وتنی له گه‌ڵ ئاژانسی سپۆتنیک سه‌باره‌ت به هه‌ڵوه‌شانه‌وه‌ی سه‌ردانه‌که‌ی عه‌لی لاریجانی سه‌رۆکی په‌رله‌مانی ئێران له کاردانه‌وه‌ی به‌رامبه‌ر به هێرشه‌کانی تورکیا بۆ باکوری سوریا ...\n18. لاریجانی سەردانەکەی بۆ تورکیا هەڵوەشاندەوە\nجام کوردی: سەردانەکەی سەرۆکی پەرلەمانی ئێران بۆ تورکیا هەڵوەشایەوە. بە پێی ڕاپۆرتی جام کوردی، بڕیار بوو عەلی لاریجانی سەرۆکی پەرلەمانی ئێران لە سەر بانگهێشتی سەرۆکی پەرلەمانی تورکیا سەردانی ئەم وڵاتە ...\n19. کێشه‌کانی ناوچه‌که به ڕێگای سه‌ربازی چاره‌سه‌ر ناکرێت / سه‌عوودیا گۆڕانکاری له سیاسه‌تی خۆیدا بکات\nجام کوردی: سه‌رۆکی په‌رله‌مانی ئێران جه‌ختیکرده‌وه که کێشه‌کانی که‌نداوی فارس ته‌نیا له ڕێگای هاوکاری و پێکه‌وه‌بوونی وڵاتانی ناوچه‌که‌وه چاره‌سه‌ر ده‌کرێت. به پێی ڕاپۆرتی جام کوردی، عه‌لی لاریجانی ...\n20. لاریجانی داوا ده‌کات دوژمنانی ئێران له ناوچه‌که وانه له چاره‌نووسی سه‌دام وه‌ربگرن\n... به پێی ڕاپۆرتی جام کوردی، عه‌لی لاریجانی له ڕێوڕه‌سمی ساڵۆگه‌ڕی به‌ره‌ڤانی پیرۆز و هه‌شت ساڵ خۆڕاگری سه‌رکه‌وتووی گه‌لی ئێران له به‌رامبه‌ر دوژمنانی ئه‌و کاته‌دا که له شاری به‌نده‌رعه‌باس به‌ڕێوه‌چوو، ...


عەلی وەردی داکۆکی لە خۆی دەکات - بنکەی روناکبیریی گەلاوێژ :: Gelawej\nعەلی وەردی داکۆکی لە خۆی دەکات\nچاپکراو Jun 13, 2020\nلە چوارچێوەى کتێبە چاپکراوەکانیدا و لە کارێکی نوێی دەزگای ڕۆشنبیریی جەمال عیرفان کتێبى (عەلی وەردی داکۆکی لەخۆی دەکات) چاپدەکات.\nكتێبه‌كه ناوى ناوه‌ندى توێژنه‌وه‌ى مێژوویى جه‌میل رۆژبه‌یانىبه‌سه‌ره‌وه‌یه و له‌سه‌ر ئه‌ركى (د. ته‌ها ره‌سوڵ) چاپكراوه و گفتووگۆیەکی کراوەیە (حەمید مەتبەعی)سازی کردووە و د. نەوزاد ئەحمەد ئەسووەد كردویه‌تى به كوردى.\nسەبارەت بە ناوەڕۆکى کتێبەکە (د. نەوزاد ئەحمەد ئەسوەد) بە سایتى گەلاوێژى راگەیاند، کە ناوەڕۆکى کتێبەکە گفوگۆیەکی درێژە نووسەری عێراقی (حەمید مەتبەعی)ە، کە ئامادەی کردووە کە پێکهاتووە لە پێنج تەوەر (شێوازی نووسین، شیعرو شارستانیەت، سروشتی مرۆیی، سروشتی کۆمەڵگەی عێراقی و عەرەبی، کەسایەتیی مرۆڤی عێراقی). هەروەها وتى: "ئەم کتێەش دوای ئەو رەخنەو تۆمەتانە دێت کە ئاراستەی وەردی کراون، ئەویش لەو کتێبەدا داکۆکی لە تیۆر و تێز و بۆچوونەکانی خۆی دەکات لەمیانی چەندین پرسیارو وەڵامی سەرنجڕاکێش".\nله پێشه‌كى كتێبه‌كه‌دا وه‌رگێڕ چه‌ند دێرێكى نووسیوه، به‌م شێوه‌یه:\nنووسەرو ئینسایكلۆپیدیستی عێراقی حەمید مەتبەعی (1942-2018) لە هاوینی ساڵی 1985دا چەند وتارێكی دەربارەی (عەلی وەردی) بە زنجیرە لە رۆژنامەیەكی عێراقیدا لە لاپەڕەی "رەگوریشەی مێژووی نوێی عێراق"دا بڵاو كردەوە، لەدواییدا مشتومڕێكی زۆری لەسەر كرا، گەلێ بابەتی رەخنەیی لەسەر نووسرا و كۆمەڵێ تۆمەت بۆ وەردی هەڵبەسترا، ئەمە دواتر وای لە حەمید مەتبەعی كرد گفتوگۆیەكی دوورودرێژی لەگەڵدا ساز بكات تا عەلی وەردی لەوێدا داكۆكی لەخۆی بكات، پاشان سەرجەمی بابەتەكانی لە كتێبێكدا چاپ كرد بە ناونیشانی (عەلی وەردی داكۆكی لەخۆی دەكات)، بەشییەكەم بریتییە لە وتارەكانی خۆی دەربارەی ژیان و هزر و توێژینەوە و بیرەوەری و گەشتەكانی عەلی وەردی، بەشی دووەم بریتییە لەم گفتوگۆیە كە ئەم تەوەرانە لەخۆ دەگرێت: 1- شێوازی نووسین، 2- شیعرو شارستانیەت، 3- سروشتی مرۆیی، 4- سروشتی كۆمەڵگەی عێراقی و عەرەبی، 5- دەربارەی هەندێ كێشەی كەسێتی.\nحەمید مەتبەعی لەگەڵ چەندین كەسایەتی و بیرمەندی ناوداری دیكەی عێراقیدا چاوپێكەوتنی دوورودرێژی سازداوەو دواتر لە كتێبی سەربەخۆدا چاپی كردوون، یەكێك لەوانە بیرمەندی كورد (مەسعود محەمەد) بوو كە گفتوگۆیەكی هزری و فەلسەفیی درێژی لەگەڵدا كردووە، لەساڵی 1988دا لەبەغدا چاپ كراوە.\nگوڵدانی ژن، فەرھەنگێك لە جوانی و گێڕانەوەی نەھامەتی\nچوار كتێبى له رۆژێكدا بڵاوده‌كاته‌وه\nهه‌شت بەرگ لە بەرهەمە بڵاونەکراوەکانی تاهیر ئەحمەد حەوێزی بڵاوكرایه‌وه


لێدوانی وته‌بێژی سیاسییPAK له سه‌ر قسه‌كانی جه‌واد زه‌ریف له باره‌ی گفتووگۆ له گه‌ڵ كورد | نوێنەرایەتی ئوروپا پارتی ئازادیی کوردستان\nلێدوانی وته‌بێژی سیاسییPAK له سه‌ر قسه‌كانی جه‌واد زه‌ریف له باره‌ی گفتووگۆ له گه‌ڵ كورد\nمحه‌مه‌د جه‌واد زه‌ریف له دیدار له گه‌ڵ ئێرانییه‌كانی دانیشووی نۆروێژ، به ئاماژه به چاوپێكه‌وتنه‌كانی نێوان نێردراوانی تاران و 4 لایه‌نه‌كه‌ی پێكهێنه‌ری ناوه‌ندی هاوكاریی حیزبه‌كانی كوردستانی ئێران، رایگه‌یاندووه كه: “سفره و ده‌ستی ئه‌وان بۆ گفتووگۆ له گه‌ڵ كورد كراوه‌یه”.\nوه‌زیری كاروباری ده‌ره‌وه‌ی ئێران، هه‌روه‌ها جارێكی دیكه، خه‌باتی چه‌كداریی نه‌ته‌وه‌ی كوردی دژ به داگیركاری و تاڵانكاریی هێزه داگیركه‌ره‌كانی ئێران، خزمه‌ت به بیانییه‌كان داناوه. پارتی ئازادیی كوردستان PAK، قسه‌كانی وه‌زیری ده‌ره‌وه‌ی ئێران له مه‌ڕ گفتووگۆ له گه‌ڵ كورد، به نمایشی په‌رده‌یه‌كی دیكه له شانۆی سیاسه‌تی ریا و ساخته‌چییه‌تی تاران بۆ بیروڕای گشتیی داده‌نێ. چونكه به‌شی نه‌ته‌وه‌ی كورد له‌و سفره و ده‌سته‌ی كه زه‌ریف ده‌می لێده‌دا، شتێ بێجگه له درۆ و خاپاندن و تێرۆر، نه‌بووه. له لایه‌كی دیكه‌وه، هه‌ر ئه‌و جۆره‌ی له به‌یاننامه‌ی رۆژی 11 پووشپه‌ڕ(2ی ژوولای)ی پارتی ئازادیی كوردستاندا له سه‌ر ئه‌م بابه‌ته، هه‌ڵوێستمان گرتووه؛ دووپاتی ده‌كه‌ینه‌وه كه بێجگه له نادروستیی دانیشتنی لایه‌نه‌كانی ناوه‌ندی هاوكاریی له سه‌ر ئه‌و سفره‌یه‌ی كه به ده‌ستی خوێناویی هاوكارانی جه‌عفه‌ری سه‌حراروودی له مانگی پووشپه‌ڕدا، چنرا بوو، ناشێ و نابێ هه‌ڵوێست و ره‌فتاری سیاسی دۆستانی ناوه‌ندی هاوكاریی، به هه‌ڵوێست و هه‌نگاو‌ی گشت بزووتنه‌وه‌ی سیاسیی رۆژهه‌ڵاتی كوردستان و نه‌ته‌وه‌ی كورد له رۆژهه‌ڵاتی كوردستان، حیساب بكرێت.له‌به‌ر ئه‌وه‌ی پارتی ئازادیی كوردستان وه‌ك حیزبێكی به‌هێز و خاوه‌ن رۆڵ له بزووتنه‌وه‌ی رزگاریخوازیی رۆژهه‌ڵاتی كوردستاندا، بارودۆخی سیاسیی بۆ گفتووگۆ له گه‌ڵ تاران به له‌بار نابینێ و هیچ متمانه‌یه‌كیشی به حاكمانی ئێران نییه؛ ئه‌وه‌ش كه وه‌ك دیداری لێگه‌یشتن یان گفتووگۆ له گه‌ڕدایه، به شتێ بێجگه له پیلانگێڕییه‌كی فره ره‌هه‌ند به دژی بزاڤی رزگاریخوازیی رۆژهه‌ڵاتی كوردستان و كه‌ڵكوه‌رگرتن لێی،دانانێت. خه‌ڵكی كوردستانیش، هیوادارن كه به ده‌ورگێڕانی خۆیان و هه‌ماهه‌نگیی له گه‌ڵ پێشمه‌رگه، ئه‌گه‌ره‌كانی داهاتوو بكه‌نه ده‌رفه‌تی راپه‌ڕین و راماڵینی هێزه داگیركه‌ره‌كانی كۆماری ئیسلامی له كوردستان و به‌ده‌سته‌وه گرتنی چاره‌نووسی سیاسیی خۆیان. به‌داخه‌وه شاردنه‌وه‌ی ئه‌و دیدار و چاوپێكه‌وتنانه و ناروونیی و لێدوانه دژ به‌یه‌كه‌كانی به‌رپرسانی ئه‌و ٤ لایه‌نه له سه‌ری، ده‌ستی ناوه‌نده سیخوڕی و ئاسایشییه‌كانی ئێرانی كه هه‌ر خۆشیان، رێكخه‌ر و به‌ڕێوه‌به‌ر و چاودێری دیدار و دانیشتنه‌كانن، ئاواڵه كردووه كه به باشی كه‌ڵكی خۆیانی لێوه‌ربگرن و مه‌به‌سته‌كانیان بپێكن. به‌ڵام ئه‌و به‌شه له قسه‌كانی وه‌زیری ده‌ره‌وه‌ی ئێران كه باس له “به‌رژه‌وه‌ندیی بیانییه‌كان” ده‌كا، زیاتر له به‌شه‌كانی دیكه‌ی قسه‌كانی، جێی گاڵته و پێكه‌نینه. چوونكه، زه‌ریف خۆی، ده‌وڵه‌ت و رێژیمێك نوێنه‌رایه‌تی ده‌كا كه هه‌ر له بناغه‌ڕا به پێی به‌رژه‌وه‌ندیی و به ده‌وری راسته‌وخۆی بیانییه‌كان، ساز كراوه و هه‌میشه سفره و ده‌ستی حوكمڕانه‌كانی بۆ خزمه‌ت به به‌رژه‌وه‌ندیی بیانییه‌كان، كراوه و بڵاو بووه.\nوته‌بێژی سیاسیی پارتی ئازادیی كوردستانPAK\n2ی خه‌رمانانی 2719 ك\n24ی ئووتی 2019 ز


يه‌عقوبيزم و سڵه‌مينه‌وه‌ى كرێكاران- فلاديمێر لينين\n(1,698) جار خوێندراوەتەوە\nفلاديمێر لینین به فايلى pdf بيخوێنه‌وه\nڕۆژنامەى بۆرژوایی و شۆڤینیستیی 'دیەن' کە ئۆرگانێکى 'فیکرى سۆشیالیستییە' (پێمەکەنن!) لە ژمارە 91ى خۆیدا، ئاوڕێکى لە سەروتارى زۆر سەرنجڕاکێشى ژمارەى 18ى حوزەیرانى ڕۆژنامەى ڕیچ داوەتەوە. دیەن لە تێگەیشتن لەو سەروتارە، کە تێیدا مێژوونووسێک وەک بۆرژوازییەکى دژە شۆڕشى بێتام قسەدەکات، دەستەوەستانە. وەک نیازى "کادێتەکان"یش لێکيدەداتەوە، کە بڕیارى کۆتاییان بۆ کشانەوە لە حکومەتى بنکەفراوان داوە.\nئەوەش قسەى قۆڕە. کادێتەکان کە ئەو هەڕەشەیە دەکەن، مەبەستیان ترساندنى تسێتریتلییەکان و چێرنۆڤەکانە. ئیشەکەیان جدى نیە.\nئەوەى جدى و سەرنجڕاکێشە، چۆنێتیى خستنەڕووى مەسەلەى دەسەڵاته لە دیدى مێژوونووسێکەوە لە سەروتارى 18ى حوزەیرانى ڕۆژنامەى ڕیچدا.\nئەو دەنوسێت: "لەکاتێکدا بەهۆى پێکهاتەى پێشووى حکومەتەوە، لاى‌کەم تا ڕادەیەک، مومکین بوو باس لە ئاراستەکردنى ڕەوتى شۆڕشى ڕووسەکان بکرێت، چیتر وا دیارە، کە بەپێى یاسا عەفەوییەکانى هەموو شۆڕشێک بەرەوپێش دەچێت... بەردەوامیدان بە پێکهاتەى حکومەتێک، کە نەیتوانیوە خۆى پاساوبدات و شیاوى ڕاستکردنەوەش نەبووە، مەسەلەیەکە، پێشتر نەک تەنیا لەلایەن به‌لشەڤیکەکانەوە_دیقەت بدەن: نەک تەنیا لەلایەن به‌لشەڤیکەکانەوە!_ و نەک تەنیا لەلایەن زۆربەى کۆمارەکانەوە خراوەتە بەر باس، بەڵکو مەسەلەیەکە دەبێت خودى وەزیرە سه‌رمايه‌داره‌كانيش بیوروژێنن."\nجەنابی مێژوونووس لە دداننان بەوەدا پێکاویەتى، کە نەک تەنیا به‌لشەڤیکەکان، بەڵکو سەرلەبەرى پەیوەندیى تێکڕژاوى چینەکان، ژیانى کۆمەڵگە وەک گشتێک، مەسەلەى "بەردەوامیدان بە پێکهاتەى حکومەتێک، کە نەیتوانیوە خۆى پاساوبدات و شیاوى ڕاستکردنەوەش نەبووە" هێناوەتە بەرباس. ئەوەى ئێمە بەڕاستى دەرگیرى بووین، دوودڵییە. هێرشبردن، ڕێگەیەکى مومکینە بۆ سەرکەوتنى بۆرژوازى ئیمپریالیستى، بەڵام ئایا ڕێگەیەکى تر هەیە؟\n"هەر ئەوەندەى کۆمارەکان هەموو دەسەڵاتیان گرتەدەست، زوو بۆیان دەردەکەوێت کە دەسەڵاتێکى زۆر کەمیان هەیە. دەبێت لە هەوڵیشیان بۆ پڕکردنەوەى ئەو کەمیى دەسەڵاتە، هانا بۆ شێوازە تاقیکراوەکانى تورکه لاوه‌كان(1)، یان یەعقوبییەکان ببەن... ئایا کاتێک تەواوى مەسەلەکە جارێکى تر دەخرێتەوە بەرباس، بڵێى ئەوان کڕنووش بۆ یەعقوبیزم و تیرۆریزم ببەن، یان بەپێچەوانەوە، دەستى لێ هەڵدەگرن؟ ئەمە ئەو پرسیارە تەنگەتاوکەرەیە، کە لە چەند ڕۆژى ئایندەدا وەڵامدەدرێتەوە."\nجەنابى مێژوونووس ڕاستدەکات، لە چەند ڕۆژێکدا دەبێت یان نا، ئەوە ئەو پرسیارەیە کە بەم زووانە وەڵامدەدرێتەوە. جا یان بە هەنگاوى هێرشبەرانە، گەڕانەوە بۆ دژە شۆڕش، سەرکەوتنى بۆرژوازى ئیمپریالیستى (بەڵام چەند دەخایەنێت؟)، یان "دەست لێ هەڵگرتنى" چێرنۆڤ و تسێتریتلییەکان، یانیش بە "یەعقوبیزم".\nمێژوونووسە بۆرژوازییەکان، یەعقوبیزم وەک کەوتن ("وەک کڕنووشبردن") دەبینن. مێژوونووسە پرۆلیتارییەکانیش وەک یەکێک لە بەرزترین لوتکەکانى خەباتى ئازادیخوازیی چینى چەوساوەى دەبینن. یەعقوبییەکان باشترین مۆدێلى شۆڕشێکى دیموکراتیک و چۆنێتیی بەرەنگاربوونەوەى هاوپەیمانێتیی کۆمەڵێک پادشایان پێشکەش بە فەڕەنسا کرد. یەعقوبییەکان بۆیان نەلوا سەرکەوتنى تەواو بەدەستبهێنن، بە پلەى یەکەم بەهۆى ئەوەى فەڕەنساى سەدەى هەژدە بە ڕیزێک دەوڵەتى زۆر کۆنەپەرست دەور درابوو، هەروا چونکە فەرەنسا بنچینەى ماتریاڵیى سۆشیاڵیزمى نەبوو، بەو پێیەى هیچ بانکێک، سەندیکایەکى کاپیتاڵیسى، پیشەسازیى ئامێرسازی و هێڵى ئاسنینى تێدا نەبوو.\nیەعقوبیزم لە سەدەى بیستەمدا، چ لە ئەوروپا و چ لە مەرزى نێوان ئەوروپا و ئاسیا، دەبێتە ڕێبەرى چینى شۆڕشگێڕ، پرۆلیتاریا، کە ئەویش بە پاڵپشتیی وەرزێرە هەژارەکان و بە سوودوەرگرتن لەو بنچینە ماتریاڵییەى هەیە تا هەنگاو بەرەو سۆشیاڵیزم بنێت، نەک تەنیا هەموو دەستکەوتە مەزن، شکستنەخواردوو و لەبیرنەکراوەکانى یەعقوبییەکان لە سەدەى هەژدەیەمدا سەرلەنوێ دەخوڵقێنێتەوە، بەڵکو سەرکەوتنێکى جیهانگیر و پتەوى خەڵکى کرێکار نزیکدەکاتەوە.\nئاساییە بۆرژوازى ڕقى لە یەعقوبیزم بێتەوە، ئاساییە وردەبۆرژوازى لێى بتۆقێت. کرێکارانى خاوەن هۆشیاریی چینایەتى و خەڵکانى زەحمەتکێش بەگشتى، لە گواستنەوەى دەسەڵاتدا متمانە بە چینە شۆڕشگێڕ و چەوساوەکە دەکەن، چونکە هەر ئەوەیە جەوهەرى یەعقوبیزم، کە تاکە ڕێگاى دەربازبوونە لەم قەیرانەى ئێستا، تاکە چارەسەرى پەشێویی ئابوورى و جەنگیشە.


بەڕیوەچوونی وێبینارێک بەبۆنەی ٢٢ی پووشپەڕ لە وڵاتی نۆروێژ – KDPmedia\nHomeنۆروێژبەڕیوەچوونی وێبینارێک بەبۆنەی ٢٢ی پووشپەڕ لە وڵاتی نۆروێژ\n14/07/2021 نۆروێژ, هەواڵ\nبەبۆنەی ٢٢ی پووشپەر، سی و دووهەمین ساڵوەگەڕی شەهیدبوونی دوکتور قاسملووی نەمر و هاوڕێیانی، کۆمیتەی حیزبی دێموکراتی کوردستان لە وڵاتی نۆروێژ بە کەڵکوەرگرتن لە تۆڕی کۆمەڵایەتیی تیمس، وێبینارێکی پێک هێنا.\nرۆژی سێشەممە ١٣ی مانگی ٧ی ٢٠٢١ کە هاوکاتە لەگەڵ ٢٢ی پووشپەڕ، وێبینارێک بەبۆنەی ساڵوەگەڕی شەهیدکرانی دوکتور قاسملوو و هاوڕێیانی بەرێوە چوو.\nوێبینارەکە بە سرودی نەتەوایەتی “ئەی ڕەقیب” و ساتێک بێدەنگی بۆ ڕێزگرتن لە گیانی پاکی شەهیدانی کوردستان و بە تایبەت شەهیدانی ڤییەن دەستی پێکرد. پاشان بەرێوەبەری بەرنامە، رێزدار حەسەن غەمبار، ئەندامی کۆمیتەی نۆروێژ، دوای خوێندنەوەی قەتعەیەکی ئەدەبی، داوای لە بەریز هاشم رۆستەمی بەرپرسی کۆمیتەی حیزب لە نۆروێژ کرد تا پەیامی کۆمیتەی نۆروێژ بەو بۆنەوە پێشکەش بکات.\nبەرپرسی کۆمیتە لە پەیامەکەیدا وێڕای سپاسی ئەندامانی حیزب بۆ بەشدارییان لەم وێبینارەدا، باسی لەوە کرد کە کارنامەی زیاتر لە چل ساڵەی دەسەڵاتی کۆماری ئیسلامی پرە لە تیرۆر و جینایەت، لەم سۆنگەیەشەوە ئێستا ئەو ڕێژیمە هەم لە نێوخۆی ئێراندا و هەم لە کۆمەڵگای نێونەتەوییدا بە تەواوی بێزراوە و وەک ڕێژیمێکی تێرۆریست دەناسرێت.\nناوبراو لە بەشێکی دیکەی قسەکانیدا وێڕای بەرز نرخاندنی کەسایەتیی دوکتور قاسملووی سەرکردە و رێبەر، باسی لەو هەوڵانە کرد کە بۆ وەسەریەک خستنەوەی حیزبی دێموکرات لە ئارادان و هیوای خواست کە ٢٢ی پووشپەڕی ساڵی داهاتوو لە حیزبی دێموکراتی یەکگرتوودا، هەموو دێموکراتەکان بە یەکەوە هەم ڕێز لە خەباتی پر لە شانازی ڕێبەرانیان بگرن و هەم ئاسەوارێک لە دەسەڵاتی ڕەشی کۆماری ئیسلامی نەمابێت.\nلە بڕگەیەکی دیکەی وێبینارەکەدا، بەرێز مێدیا سولەیمانی پەیامی هاوبەشی یەکیەتیەکانی لاوان و ژنانی دێموکراتی لە وڵاتی نۆروێژ پێشکەش کرد. لەو پەیامەدا باسی ڕۆڵی کاریگەری شەهیدی رێبەر دوکتوور قاسملوو کرابوو کە بە نیسبەت ژنان و لاوانەوە هەیبووە. یەکیەتی لاوان و یەکیەتی ژنان لەو پەیامەدا بەڵێنیان دووبارە کردەوە کە شیلگیرانە وێرای تێکۆشەرانی دێموکرات، بۆ ئامانجە نەتەوایەتیەکانی شەهیدی رێبەر، دوکتور قاسملووی نەمر تێبکۆشن.\nبڕگەی سەرەکی وێبینارەکە تەرخان کرابوو بۆ باسێک لەسەر کەسایەتی دوکتور قاسملووی نەمر و رۆڵی ئەو لە حیزبی دێموکرات و بزووتنەوەی کوردا، کە لەلایەن بەرێز خالید حەسەنپوور ئەندامی رێبەریی حیزبی دێموکراتی کوردستانەوە پێشكەش کرا. رێزدار حەسەن پور کە کۆڕگێری سەرەکی ئەم وێبینارە بوو، لە باسێکی پڕ نێوەرۆکدا ئاماژەی بە کۆمەڵێک خاڵی جێگەی سەرنج لە ژیانی سیاسیی دوکتور قاسموو کرد و بە هێنانەوەی فاکت و بەڵگە باسی لە مۆدێرن‌بوون و دووربینیی ئەو رێبەرە بلیمەتە کرد. هەروەها ئاماژەی بە رۆڵ و نەخشی شەهیدی رێبەر کرد لە زیندووکردنەوە و وەگەڕخستنەوەی تەشکیلاتی حیزب کە سەردەمایەک تووشی جۆرێک پەرتەوازەیی ببوو.\nچەمکەکانی دێموکراسی، مافی دیاریکردنی چارەنووس، دیفاع لە مافی ژنان، گرینگیدان بە لاوان، لێک‌گرێدانی خەباتی نەتەوایەتی و دابینکردنی عەداڵەتی کۆمەڵایەتی و … لەو خاڵانە بوون کە رێزدار حەسەن پوور وەک میراتی بە نرخی شەهیدی سەرکردە، ئاماژەی پێکردن.\nلە کۆتاییدا وێرای مەحکوومکردنی کردەوە تیرۆریستیەکانی کۆماری ئیسلامی و رێزگرتن لە هەموو ئەو خزمەتانەی کە شەهید دوکتور قاسملووی نەمر پێشکەشی حیزب و خەڵکی کوردستانی کردووە، یادی خەبات و تێکۆشانی شەهید عەبدوڵا قادری ئازەری ئەندامی رێبەریی حیزبی بەرز نرخاند کە مخابن ئەویش لە جینایەتی ڤییەندا بە دەستی دیپڵۆمات تیرۆریستەکانی کۆماری ئیسلامی شەهید بوو.\nشایانی باسە کە نێوئاخنی ئەو بەرنامەیە کۆمەڵێک سروود و شێعر و پەخشان بوون.\nلە کۆتایی بەرنامەکەشدا، بەڕێز هاشـم رۆستەمی پەخشانە شێعرێکی بە نێوی “قاسملوو لە ڕێبازدا زیندووە” خوێندەوە.\nحیزبی دێموکراتی کوردستان کۆمیتەی نۆروێژ


ئەبو هێل بە دارخورمای عێراقی ڕێزی لە شاندی ڕاگەیاندنی قەتەڕی دەگرێت\nالخميس 06 كانون أول 2018 - 17:23\nموجاهد ئەبو هێل سەرۆكی تۆڕی ڕاگەیاندنی عێراق، ئەمڕۆ پێنجشەممە، ڕێزی لە شاندی ڕاگەیاندنی قەتەڕی بە دارخورمای عێراقی گرت، لەكۆتایی سەردانەكەی بۆ عێراق دوای ئیمزاكردنی یاداشتننامەی لێكتێگەیشتن لەنێوان تۆڕەكە و دەزگاكانی ڕاگەیاندنی عێراق.\nعەبدولسەمەد ناسڕ سەرۆكی وەفدەكە كە نوێنەرایەتی تۆڕی جەزیرەی وەرزشی و پەیمانگای ڕاگەیاندنی جەزیرەی دەكرد ڕایگەیاند: شاندەكە سەردانی فەرمانگەكانی تۆڕی ڕاگەیاندنی عێراقی كردوە و كاری تۆڕەكەی لەچۆنیەتی داڕشتن و گواستنەوەی هەواڵ بینیوە و سەرسامی ئەو توانایانە بوون كە تۆڕەكە لەڕوی ئەندازیاری و پسپۆڕیەوە هەیەتی.\nڕاشیگەیاند: تۆڕەكە هەوڵی یەكخستنی گوتاری ڕاگەیاندنی نیشتمانی دەدات هەروەها كار دەكات بۆ پێشخستنی كەناڵی وەرزشی عێراقییە.\nشایەنی باسە شاندی دەزگاكانی ڕاگەیاندنی قەتەڕی سێشەممەی پێشوو سەردانی تۆڕی ڕاگەیاندنی عێراقی كرد و هەردوولا هاوكاری هاوبەشی شارەزایی و پسپوڕی ڕاگەیاندنیان تاوتوێ كرد.


ھەركی بۆ KDP: ئەم ھەفتەیە حكوومەت راپۆرتی یاسای چاكسازی رەوانەی پەرلەمان دەكات\nTUE, 20 OCT 2020 23:25 Erbil, GMT +3\nSUN, 18 OCT 2020 12:51 | KDP.info\nھەولێر-KDP.info- جێگری سەرۆكی لیژنەی دەستپاكی لە پەرلەمانی كوردستان رایدەگەیەنێت، حكوومەت راپۆرتی یاسای چاكسازیی ئامادە كردووە و بڕیارە ئەم ھەفتەیە رەوانەی پەرلەمانی بكات، بۆ ئەوەی پەرلەمان لەبارەی یاسای چاكسازییەوە ئاگاداری ھەنگاوەكانی حكوومەت بێ.\nسەعید ھەركی، بۆ ماڵپەڕی فەرمیی پارتی دیموكراتی كوردستان گوتی، حكوومەتی ھەرێمی كوردستان راپۆرتی خۆی لەبارەی یاسای چاكسازییەوە تەواو كردووە و ئامادە كراوە، بۆ ئەوەی رەوانەی پەرلەمانی بكات و بڕیارە لەم ھەفتەیەشدا بۆ پەرلەمانی بنێرێت، بۆ ئەوەی پەرلەمان ئاگاداری كارەكانی حكوومەت بێت لەبارەی جێبەجێكردنی یاسای چاكسازی.\nھەركی گوتیشی: "مەبەستی حكوومەت لە ناردنی ئەو راپۆرتە ئەوەیە، كە لە ھەر وەزارەتێك لیژنە بۆ جێبەجێكردنی یاسای چاكسازی دروست كراون، بۆ ئەوەی بزانین ھەر وەزارەتێك چ ھەنگاوێكی ناوە و جێبەجێكردنی ئەو یاسایەش گەیشتووەتە چ قۆناغێك، چونكە حكوومەت دەیەوێت پەرلەمان ئاگاداری ھەموو ھەنگاوەكان بێت".\nشاندێکی مەکتەبی سیاسی پارتی، بە یاوەری نوێنەری بارەگای بارزانی سەردانی بەغدای کرد\nTUESDAY, 20 OCTOBER 2020 23:10:29\nبەغدا-KDP.info- شاندێکی مەکتەبی سیاسی پارتی دیموکراتی کوردستان بە سەرۆکایەتی (د.جەعفەر ئیبراھیم) و بە یاوەری نوێنەری بارەگای بارزانی (د.عەرەفات کەرەم) سەردانی بەغدایان کرد.


سلێمانی- بڕێكی تر خورما لەناو دەبرێت\nلەناو عەلوەی سلێمانیدا دەست بەسەر برێكی زۆر خورمای عیراقیدا گیرا كە دوای پاكردنەوەی خۆڵ‌و تۆزەكەی خراوەتە ناو قاپی پلاستیكەوە و هیچ ناوێكی لەسەر نییە و بەپێی پشكنینەكان شیاوی خواردن نییە.\nبەپێی راپۆرتی لیژنە هاوبەشەكانی قائیمقامیەتی سلێمانی چەند رۆژیك پێش ئیستا لیژنەی عەلوە لەناو عەلوەی سلێمانی دەستی بەسەر ئەو خورمایەدا گرت كە بڕەكەی (2)تۆن و (750) كیلۆ گرامە و نمونەی نێردراوە بۆ خۆپاراستنی تەندروستی سلێمانی و دەركەوتووە شیاوی خواردن نییە، لەسەر داوای خاوەنەكەیشی دووبارە نێردراوەتەوە بۆ پشكنین، بەهەمان شێوە دەركەوتووە شیاوی خواردن نییە و زیانی تەندروستی هەیە. دواتریش بە بڕیاری لیژنە هاوبەشەكان و لەلایەن لیژنەی لەناوبردنەوە لە ناوچەی تانجەرۆ لەناوبراوە.\nلیژنەی عەلوە یەكێكە لە لیژنە هاوبەشەكانی قائیمقامیەتی سلێمانی و بەردەوام چاودێری ئەو خۆراك و سەوزە و میوانە دەكات كە دەهێنرێنە ناو عەلوەی سلێمانی و بە بازاڕەكاندا بڵاو دەكرێنەوە. هەر خۆراكێك گومانیان لێكرد كە شیاوی خواردن نیە، دوای رێگرتن لە فرۆشتنی، پشكنینی بۆ دەكرێت و بەپێی ئەنجامی پشكنینەكە مامەڵەی لەگەڵدا دەكەن.\n1696 جار خوێندراوه‌ته‌وه\nبۆ خانمان، ئه‌م خاوێنكردنه‌وه به‌كارمه‌هێنه...\nسیری خۆشكراوی خۆماڵی له‌ناوده‌برێت...\nسلێمانی ... ده‌ست به‌سه‌ر جگه‌ری قه‌ده‌غه‌كراودا ده‌گیرێت...\nلە سلێمانی قوتووی قوپاو دەستی بەسەردا دەگیرێت...\nسلێمانی ... خورما له‌ناوده‌برێت...